























ANNESS I

SOMMARJU TAL-KARATTERISTIKI TAL-PRODOTT


1.	ISEM IL-PRODOTT MEDIĊINALI

Lacosamide Adroiq 10 mg/ml soluzzjoni għall-infużjoni


2.	GĦAMLA KWALITATTIVA U KWANTITATTIVA


Kull ml ta’ soluzzjoni għall-infużjoni fiha 10 mg lacosamide.


Kull vjala ta’ soluzzjoni għall-infużjoni ta’ 20 ml  fiha 200 mg lacosamide.

Eċċipjenti b’effett magħruf
Kull ml ta’ soluzzjoni għall-infużjoni fiha 2.99 mg ta’ sodium.
Għal-lista sħiħa ta’ eċċipjenti, ara s-sezzjoni 6.1.


3.	GĦAMLA FARMAĊEWTIKA

Soluzzjoni għall-infużjoni 
Soluzzjoni ċara u mingħajr kulur.


Il-pH hija bejn 3.8 u 5.0 u l-ożmolalità hija bejn 275 u 320 mOsm/kg.
4.	TAGĦRIF KLINIKU

4.1	Indikazzjonijiet terapewtiċi

Lacosamide Adroiq huwa indikat bħala monoterapija fit-trattament ta’ aċċessjonijiet tat-tip ‘partial-onset’ kemm b’ġeneralizzazzjoni sekondarja kif ukoll mingħajr, f’adulti, adolexxenti u tfal mill-età ta’ sentejn b’epilessija. 
Lacosamide Adroiq huwa indikat bħala terapija aġġuntiva
· fit-trattament ta’ aċċessjonijiet tat-tip ‘partial-onset’ kemm b’ġeneralizzazzjoni sekondarja kif ukoll mingħajr, f’adulti, adolexxenti u tfal mill-età ta’ sentejn b’epilessija.
· fit-trattament ta’ aċċessjonijiet tat-tip ‘tonic-clonic’ ġeneralizzati primarji f’adulti, adolexxenti u tfal mill-età ta’ 4 snin b’epilessija idjopatika ġeneralizzata.

4.2	Pożoloġija u metodu ta’ kif għandu jingħata

Pożoloġija

It-tabib għandu jippreskrivi l-aktar formulazzjoni u qawwa xierqa skont il-piż u d-doża.

It-terapija b’Lacosamide tista’ tinbeda jew b’amministrazzjoni mill-ħalq (jew pilloli jew inkella mistura) jew inkella b’għoti minn ġol-vina (soluzzjoni għall-infużjoni). Soluzzjoni għall-infużjoni hija alternattiva għal pazjenti meta l-amministrazzjoni mill-ħalq tkun temporanjament ma jaqbilx li jsir. It-tul ġenerali tat-trattament b’lacosamide minn ġol-vina jaqa’ taħt id-deskrezzjoni tat-tabib; hemm esperjenza minn studji kliniċi b’żewġ infużjonijiet fil-ġurnata ta’ lacosamide sa 5 ijiem f’terapija aġġuntiva. Il-konverżjoni għal jew minn amministrazzjoni mill-ħalq jew għoti minn ġol-vina tista’ ssir direttament mingħajr titrazzjoni. Id-doża totali fil-ġurnata u l-amminstrazzjoni darbtejn fil-ġurnata għandha tinżamm. Immonitorja mill-qrib il-pazjenti bi problemi magħrufa ta’ kondizzjoni kardijaka, fu prodotti mediċinali konkomitanti li jtawlu l-interval PR, jew b’mard tal-qalb sever (eż. skemija mijokardjali, insuffiċjenza tal-qalb) meta d-doża ta’ lacosamide tkun ogħla minn 400 mg/ġurnata (ara l-Metodu ta’ kif għandu jingħata hawn taħt u fis-sezzjoni 4.4).
Lacosamide għandu jittieħed darbtejn kuljum (madwar 12-il siegħa minn xulxin).

Il-pożoloġija rakkomandata għal adulti, adolexxenti u tfal mill-età ta’ sentejn hija miġbura fil-qosor fit-tabella li ġejja.

Tabella 1 Pożoloġija rakkomandata għal adoloxxenti u tfal li jiżnu 50 kg jew aktar, u adulti

	

	[bookmark: _Hlk76380321]Doża tal-bidu
	Titrazzjoni (passi inkrementali)
	Doża massima rakkomandata

	Monoterapija: 50 mg darbtejn kuljum (100 mg/jum) jew 100 mg darbtejn kuljum (200 mg/jum)

Terapija aġġuntiva: 50 mg darbtejn kuljum (100 mg/jum) 

	50 mg darbtejn kuljum (100 mg/jum) f’intervalli ta’ kull ġimgħa
	Monoterapija: sa 300 mg darbtejn kuljum (600 mg/jum)

Terapija aġġuntiva: sa 200 mg darbtejn kuljum (400 mg/jum)

	Doża inizjali alternattiva* (jekk applikabbli): 
Doża tal-bidu waħda ta’ 200 mg segwita minn 100 mg darbtejn kuljum (200 mg/jum)


	*Doża tal-bidu tista’ tinbeda f’pazjenti f’sitwazzjonijiet meta t-tabib jiddetermina li huwa ġġustifikat il-ksib rapidu ta’ konċentrazzjoni fil-plażma fi stat fiss ta’ lacosamide u effett terapewtiku. Għandu jingħata taħt superviżjoni medika b’kunsiderazzjoni tal-potenzjal għal żieda fl-inċidenza ta’ arritmija kardijaka serja u reazzjonijiet avversi tas-sistema nervuża ċentrali (ara sezzjoni 4.8). L-għoti ta’ doża tal-bidu ma ġiex studjat f’kundizzjonijiet akuti bħal status epileptikus.



Tabella 2 Pożoloġija rakkomandata għal tfal mill-età ta’ sentejn u adoloxxenti li jiżnu inqas minn 50 kg 
	

	Doża tal-bidu
	Titrazzjoni (passi inkrementali)
	Doża massima rakkomandata

	Monoterapija u Terapija aġġuntiva: 
1 mg/kg darbtejn kuljum (2 mg/kg/jum)
	1 mg/kg darbtejn kuljum (2 mg/kg/jum) f’intervalli ta’ kull ġimgħa
	Monoterapija: 
· sa 6 mg/kg darbtejn kuljum (12 mg/kg/jum) f’pazjenti ta’ ≥ 10 kg sa < 40 kg
· sa 5 mg/kg darbtejn kuljum (10 mg/kg/jum) f’pazjenti ta’ ≥ 40 kg sa < 50 kg


	
	
	Terapija aġġuntiva: 
· sa 6 mg/kg darbtejn kuljum (12 mg/kg/jum) f’pazjenti ta’ ≥ 10 kg sa < 20 kg
· sa 5 mg/kg darbtejn kuljum (10 mg/kg/jum) f’pazjenti ta’ ≥ 20 kg sa < 30 kg
· sa 4 mg/kg darbtejn kuljum (8 mg/kg/jum) f’pazjenti ta’ ≥ 30 kg sa < 50 kg


	



Adolexxenti u tfal li jiżnu 50 kg jew aktar, u adulti

Monoterapija (fit-trattament ta’ aċċessjonijiet tat-tip ‘partial-onset’)
Id-doża rrikkmandata tal-bidu hija ta’ 50 mg/darbtejn kuljum (100 mg/jum), li għandha tiżdied għal doża terapewtika inizjali ta’ 100 mg darbtejn kuljum (200 mg/jum) wara ġimgħa.
Lacosamide jista’ jinbeda wkoll b’doża ta’ 100 mg darbtejn kuljum (200 mg/jum) ibbażata fuq l-eżami tat-tabib tat-tnaqqis rikjest tal-frekwenza fl-aċċessjonijiet versus l-effetti mhux mixtieqa potenzjali. 
Skond ir-rispons u t-tolerabbilta¦, id-doża ta’ manteniment tista’ tiżdied aktar f’intervalli ta’ ġimgħa b’50 mg darbtejn kuljum (100 mg/ġurnata), sa doża massima rikkmandata ta’ 300 mg darbtejn kuljum (600 mg/kuljum).
F’pazjenti li waslu għal doża akbar minn 200 mg darbtejn kuljum (400 mg/ġurnata) u li kellhom bżonn prodott mediċinali ta’ kontra l-epilessija addizjonali, għandha tiġi segwita l-pożoloġja li hija rrikkmandata għal terapija aġġuntiva hawn taħt.

Terapija aġġuntiva (fit-trattament ta’ aċċessjonijiet tat-tip ‘partial-onset’ jew fit-trattament ta’ aċċessjonijiet tat-tip ‘tonic-clonic’ ġeneralizzati primarji)
Id-doża rrikkmandata tal-bidu hija ta’ 50 mg/darbtejn kuljum (100 mg/jum), li għandha tiżdied għal doża terapewtika inizjali ta’ 100 mg darbtejn kuljum (200 mg/jum) wara ġimgħa.

[bookmark: _Hlk64113913]Id-doża ta’ manteniment tista’ tkompli tiġi miżjuda f’intervalli ta’ ġimgħa b’50 mg darbtejn kuljum (100 mg/ġurnata) sa doża massima ta’ kuljum rakkomandata ta’ 200 mg darbtejn kuljum (400 mg/jum), skond ir-rispons u t-tolerabbiltà. Tfal minn età ta’ sentejn u adolexxenti li jiżnu inqas minn 50 kg

Id-doża hija ddeterminata abbażi tal-piż tal-ġisem. 

Monoterapija (fit-trattament ta’ aċċessjonijiet tat-tip ‘partial-onset’)
Id-doża tal-bidu rakkomandata hija ta’ 1 mg/kg darbtejn kuljum (2 mg/kg/jum) li għandha tiżdied għal doża terapewtika inizjali ta’ 2 mg/kg darbtejn kuljum (4 mg/kg/jum) wara ġimgħa.
Skont ir-rispons u t-tollerabbiltà, id-doża ta’ manteniment tista’ tkompli tiżdied b’1 mg/kg darbtejn kuljum (2 mg/kg/jum) kull ġimgħa. Id-doża għandha tiżdied bil-mod sakemm jinkiseb l-aħjar rispons. Għandha tintuża d-doża effettiva l-aktar baxxa. Fi tfal li jiżnu minn 10 kg sa inqas minn 40 kg, hija rakkomandata doża massima sa 6 mg/kg darbtejn kuljum (12 mg/kg/jum). Fi tfal li jiżnu minn 40 sa taħt 50 kg, hija rakkomandata doża massima ta’ 5 mg/kg darbtejn kuljum (10 mg/kg/jum).

It-tabelli ta’ hawn taħt jipprovdu eżempji ta’ volumi ta’ soluzzjoni għall-infużjoni għall kull għoti skont id-doża preskritta u l-piż tal-ġisem. Il-volum preċiż ta soluzzjoni għall-infużjoni għandha tiġi kkalkulata skont il-piż tal-ġisem eżatt tal-wild. 

Tabella 3 Dożi ta’ monoterapija fit-trattament ta’ aċċessjonijiet tat-tip partial-onset li għandhom jittieħdu darbtejn kuljum għal tfal minn età ta’ sentejn li jiżnu minn 10 kg sa inqas minn 40 kg 

	Ġimgħa
	Ġimgħa 1
	Ġimgħa 2
	Ġimgħa 3
	Ġimgħa 4
	Ġimgħa 5
	Ġimgħa 6

	Doża preskritta 
	0.1 ml/kg 
(1 mg/kg) Doża tal-bidu
	0.2 ml/kg
 (2 mg/kg)
	0.3 ml/kg 
(3 mg/kg)
	0.4 ml/kg 
(4 mg/kg)
	0.5 ml/kg
(5 mg/kg)
	0.6 ml/kg 
(6 mg/kg) Doża massima rakkomandata

	Piż
	Volum mogħti

	10 kg
	1 ml 
(10 mg)
	2 ml 
(20 mg)
	3 ml 
(30 mg)
	4 ml 
(40 mg)
	5 ml 
(50 mg)
	6 ml
 (60 mg)

	15 kg
	1.5 ml 
(15 mg)
	3 ml 
(30 mg)
	4.5 ml 
(45 mg)
	6 ml
 (60 mg)
	7.5 ml (75 mg)
	9 ml
 (90 mg)

	20 kg
	2 ml 
(20 mg)
	4 ml 
(40 mg)
	6 ml 
(60 mg)
	8 ml
 (80 mg)
	10 ml (100 mg)
	12 ml 
(120 mg)

	25 kg
	2.5 ml
 (25 mg)
	5 ml 
(50 mg)
	7.5 ml 
(75 mg)
	10 ml 
(100 mg)
	12.5 ml (125 mg)
	15 ml
 (150 mg)

	30 kg
	3 ml
 (30 mg)
	6 ml 
(60 mg)
	9 ml
 (90 mg)
	12 ml 
(120 mg)
	15 ml (150 mg)
	18 ml 
(180 mg)

	35 kg
	3.5 ml
 (35 mg)
	7 ml 
(70 mg)
	10.5 ml (105 mg)
	14 ml
 (140 mg)
	17.5 ml (175 mg)
	21 ml
 (210 mg)



Tabella 4 Dożi ta’ monoterapija fit-trattament ta’ aċċessjonijiet tat-tip partial-onset li għandhom jittieħdu darbtejn kuljum għal tfal u adaoloxxenti li jiżnu minn 40 kg sa inqas minn 50 kg(1)
	Ġimgħa
	Ġimgħa 1
	Ġimgħa 2
	Ġimgħa 3
	Ġimgħa 4
	Ġimgħa 5

	Doża preskritta
	0.1 ml/kg
 (1 mg/kg) Doża tal-bidu
	0.2 ml/kg
 (2 mg/kg)
	0.3 ml/kg 
(3 mg/kg)
	0.4 ml/kg
 (4 mg/kg)
	0.5 ml/kg
 (5 mg/kg) 
Doża massima rakkomandata

	Piż
	Volum mogħti

	40 kg
	4 ml 
(40 mg)
	8 ml 
(80 mg)
	12 ml 
(120 mg)
	16 ml 
(160 mg)
	20 ml 
(200 mg)

	45 kg
	4.5 ml 
(45 mg)
	9 ml 
(90 mg)
	13.5 ml 
(135 mg)
	18 ml 
(180 mg)
	22.5 ml 
(225 mg)


(1)Dożaġġ f’adoloxxenti ta’ 50 kg jew aktar huwa l-istess bħal f’adulti. 

Terapija aġġuntiva (fit-trattament ta’ aċċessjonijiet toniċi-kloniċi ġeneralizzati primarji minn età ta’ 4 snin jew fit-trattament ta’ aċċessjonijiet tat-tip ‘partial-onset’ mill-età ta’ sentejn)
Id-doża tal-bidu rakkomandata hija ta’ 1 mg/kg darbtejn kuljum (2 mg/kg/jum) li għandha tiżdied għal doża terapewtika inizjali ta’ 2 mg/kg darbtejn kuljum (4 mg/kg/jum) wara ġimgħa.
Skont ir-rispons u t-tollerabbiltà, id-doża ta’ manteniment tista’ tkompli tiżdied b’1 mg/kg darbtejn kuljum (2 mg/kg/jum) kull ġimgħa. Id-doża għandha tiġi aġġustata bil-mod sakemm jinkiseb l-aħjar rispons. Għandha tintuża d-doża effettiva l-aktar baxxa. Minħabba żieda fit-tneħħija meta mqabbel mal-adulti, fi tfal li jiżnu minn 10 kg sa inqas minn 20 kg, hija rakkomandata doża massima sa 6 mg/kg darbtejn kuljum (12 mg/kg/jum). Fi tfal li jiżnu minn 20 sa taħt 30 kg, hija rakkomandata doża massima ta’ 5 mg/kg darbtejn kuljum (10 mg/kg/jum) u fi tfal li jiżnu minn 30 sa taħt 50 kg, hija rakkomandata doża massima ta’ 4 mg/kg darbtejn kuljum (8 mg/kg/jum), għalkemm fi studji open-label (ara sezzjonijiet 4.8 u 5.2), intużat doża sa 6 mg/kg darbtejn kuljum (12 mg/kg/jum) minn għadd żgħir ta’ tfal f’dan l-aħħar grupp.

It-tabelli ta’ hawn taħt jipprovdu eżempji ta’ volumi ta’ soluzzjoni għall-infużjoni għall kull għoti skont id-doża preskritta u l-piż tal-ġisem. Il-volum preċiż ta’ soluzzjoni għall-infużjoni għandha tiġi kkalkulata skont il-piż eżatt tal-ġisem tal-wild.

Tabella 5 Dożi ta’ terapija aġġuntiva li għandhom jittieħdu darbtejn kuljum għal tfal minn età ta’ sentejn li jiżnu minn 10 kg sa inqas minn 20 kg

	Ġimgħa
	Ġimgħa1
	Ġimgħa 2
	Ġimgħa 3
	Ġimgħa 4
	Ġimgħa 5
	Ġimgħa 6

	Doża preskritta 
	0.1 ml/kg
 (1 mg/kg)  
Doża tal-bidu
	0.2 ml/kg 
(2 mg/kg)
	0.3 ml/kg
 (3 mg/kg)
	0.4 ml/kg 
(4 mg/kg)
	0.5 ml/kg
 (5 mg/kg)
	0.6 ml/kg
 (6 mg/kg)
Doża massima rakkomandata

	Piż
	Volum mogħti

	10 kg
	1 ml
(10 mg)
	2 ml
(20 mg)
	3 ml
(30 mg)
	4 ml
(40 mg)
	5 ml
(50 mg)
	6 ml
(60 mg)

	15 kg
	1.5 ml 
(15 mg)
	3 ml
(30 mg)
	4.5 ml 
(45 mg)
	6 ml
(60 mg)
	7.5 ml 
(75 mg)
	9 ml
(90 mg)



Tabella 6 Dożi ta’ terapija aġġuntiva li għandhom jittieħdu darbtejn kuljum għal tfal u adoloxxenti li jiżnu minn 20 kg sa inqas minn 30 kg

	Ġimgħa
	Ġimgħa 1
	Ġimgħa 2
	Ġimgħa 3
	Ġimgħa 4
	Ġimgħa 5

	Doża preskritta
	0.1 ml/kg 
(1 mg/kg) Doża tal-bidu
	0.2 ml/kg
 (2 mg/kg)
	0.3 ml/kg
 (3 mg/kg)
	0.4 ml/kg 
(4 mg/kg)
	0.5 ml/kg
 (5 mg/kg)
Doża massima rakkomandata

	Piż
	Volum mogħti

	20 kg
	2 ml
(20 mg)
	4 ml
(40 mg)
	6 ml
(60 mg)
	8 ml
(80 mg)
	10 ml
(100 mg)

	25 kg
	2.5 ml
(25 mg)
	5 ml
(50 mg)
	7.5 ml
(75 mg)
	10 ml
(100 mg)
	12.5 ml
(125 mg)



Tabella 7 Dożi ta’ terapija aġġuntiva li għandhom jittieħdu darbtejn kuljum għal tfal u adoloxxenti li jiżnu minn 30 kg sa inqas minn 50 kg

	Ġimgħa
	Ġimgħa 1
	Ġimgħa 2
	Ġimgħa 3
	Ġimgħa 4

	Doża preskritta
	0.1 ml/kg 
(1 mg/kg) 
Doża tal-bidu
	0.2 ml/kg
 (2 mg/kg)
	0.3 ml/kg
 (3 mg/kg)
	0.4 ml/kg 
(4 mg/kg) 
Doża massima rakkomandata

	Piż
	Volum mogħti

	30 kg
	3 ml (30 mg)
	6 ml (60 mg)
	9 ml (90 mg)
	12 ml (120 mg)

	35 kg
	3.5 ml (35 mg)
	7 ml (70 mg)
	10.5 ml (105 mg)
	14 ml (140 mg)

	40 kg
	4 ml (40 mg)
	8 ml (80 mg)
	12 ml (120 mg)
	16 ml (160 mg)

	45 kg
	4.5 ml (45 mg)
	9 ml (90 mg)
	13.5 ml (135 mg)
	18 ml (180 mg)



Bidu ta’ trattament b’lacosamide b’doża kbira tal-bidu (monoterapija inizjali jew bdil għal monoterapija fit-trattament ta’ aċċessjonijiet tat-tip ‘partial-onset’ jew terapija aġġuntiva fit-trattament ta’ aċċessjonijiet tat-tip ‘partial-onset’ jew terapija aġġuntiva fit-trattament ta’ aċċessjonijiet tat-tip ‘tonic-clonic’ ġeneralizzati primarji)

F’adolexxenti u tfal li jiżnu 50 kg jew aktar, u adulti, it-trattament b’Lacosamide jista’ jinbeda wkoll b’doża singola kbira fil-bidu ta’ 200 mg, segwita madwar 12-il siegħa wara b’doża ta’ manteniment ta’ 100 mg darbtejn kuljum (200 mg/ġurnata). Aġġustamenti fid-dożi sussekwenti għandhom isiru skond ir-rispons u t-tolerabbiltà individwali kif deskrit hawn fuq. Doża kbira tal-bidu tista’ tintuża f’pazjenti f’sitwazzjonijiet fejn it-tabib jiddeċiedi li hemm bżonn li jintlaħqu malajr konċentrazzjoni fissa ta’ lacosamide fil-plażma u effett terapewtiku. Għandha tingħata taħt superviżżjoni medika b’konsiderazzjoni għall-potenzjal ta’ żieda fl-inċidenza ta’ arritmija kardijaka serja u reazzjonijiet mhux mixtieqa tas-sistema nervuża ċentrali (ara sezzjoni 4.8). It-teħid ta’ doża kbira tal-bidu ma ġietx studjata f’kondizzjonijiet akuti bħal-stat epilettiku. 

Twaqqif
Jekk lacosamide jkollu jitwaqqaf, huwa rrikkmandat li d-doża titnaqqas gradwalment fi tnaqqis ta’ kull ġimgħa ta’ 4 mg/kg/jum (għal pazjenti b’piż tal-ġisem ta’ inqas minn 50 kg) jew ta’ 200 mg/jum (għal pazjenti b’piż tal-ġisem ta’ 50 kg jew aktar) għal pazjenti li kisbu doża ta’ lacosamide ≥ 6 mg/kg/jum jew ≥ 300 mg/jum, rispettivament. Jista’ jitqies taper iktar bil-mod fi tnaqqis ta’ kull ġimgħa ta’ 2 mg/kg/jum jew 100 mg/jum, jekk ikun medikament meħtieġ.
F’pazjenti li jiżviluppaw arritmija kardijaka serja, għandha ssir valutazzjoni tal-benefiċċju/riskju kliniku u jekk meħtieġ lacosamide għandu jitwaqqaf.

Popolazzjonijiet speċjali

Anzjani (’l fuq minn 65 sena)
M’hemmx bżonn tnaqqis fid-doża f’pazjenti anzjani. F’pazjenti anzjani, għandu jitqies it-tnaqqis fil-clearance tal-kliewi b’żieda fil-livelli Area Under the Curve (AUC) assoċjat mal-età (ara ‘Użu f’pazjenti b’indeboliment renali’ hawn fuq u sezzjoni 5.2). Hemm data klinika limitata f’anzjani partikolarment f’dożi akbar minn 400 mg/ġurnata (ara sezzjonijiet 4,4. 4,8 u 5.1)
 
Indeboliment renali
M’hemmx bżonn ta’ aġġustament f’pazjenti adulti u pedjatriċi b’indeboliment ħafif jew moderat tal-kliewi (Creatinine Clearance (CLCR) >30 ml/min). F’pazjenti pedjatriċi li jiżnu 50 kg jew aktar u f’pazjenti adulti b’indeboliment ħafif jew moderat tal-kliewi, tista’ tiġi kkunsidrata doża kbira tal-bidu ta’ 200 mg iżda għandha tingħata attenzjoni meta d-doża tkompli tiġi titrata (>200 mg kuljum). Doża massima ta’ 250 mg/ġurnata hija rrakkomandata għal pazjenti pedjatriċi li jiżnu 50kg jew aktar u f’pazjenti adulti b’indeboliment sever tal-kliewi (CLCR ≤30 ml/min) jew b’mard tal-kliewi fl-aħħar fażi u trid tittieħed attenzjoni meta tiġi titrata d-doża. Jekk tkun indikata doża kbira tal-bidu, għandha tintuża doża tal-bidu ta’ 100 mg segwita b’doża ta’ 50 mg darbtejn kuljum għall-ewwel ġimgħa. F’pazjenti pedjatriċi li jiżnu inqas minn 50 kg b’indeboliment tal-kliewi sever (CLCR ≤ 30 ml/min) u f’dawk il-pazjenti b’marda renali tal-aħħar fażi, huwa rrakkomandat tnaqqis ta’ 25 % tad-doża massima. Għall-pazjenti kollha li jkollhom bżonn id-dijaliżi tad-demm, huwa rrikkmandat suppliment ta’ sa 50 % tad-doża tal-ġurnata maqsuma eżatt wara d-dijaliżi tad-demm.It-trattament tal-pazjenti bil-mard tal-kliewi fl-aħħar stadju għandu jsir b’kawtela għaliex hemm biss ftit esperjenza klinika u hemm akkumulazzjoni ta’ prodott tal-metaboliżmu (li m’għandux attività farmakoloġika magħrufa). 

Indeboliment tal-fwied
F’pazjenti pedjatriċi li jiżnu 50 kg jew iktar u għal pazjenti adulti b’indeboliment ħafif jew moderat tal-fwied hija rrakkomandata doża massima ta’ 300 mg/kuljum.
It-titrazzjoni tad-doża f’dawn il-pazjenti għandha issir b’kawtela, wara li jitqies ukoll xi indeboliment renali li jista’ jkun hemm. F’adolexxenti u adulti li jiżnu 50 kg jew iktar, doża kbira tal-bidu ta’ 200 mg tista’ tiġi kkunsidrata, iżda għandha tingħata attenzjoni meta d-doża tkompli tiġi titrata (>200 mg kuljum). Abbażi ta’ data fl-adulti, f’pazjenti pedjatriċi li jiżnu inqas minn 50 kg b’indeboliment tal-fwied moderat, għandu jiġi applikat tnaqqis ta’ 25 % tad-doża massima. Il-farmakokinetika ta’ lacosamide ma ġietx evalwata f’pazjenti b’indeboliment sever tal-fwied (ara sezzjoni 5.2). Lacosamide għandu jingħata lil pazjenti adulti u pedjatriċi b’indeboliment sever tal-fwied meta l-benefiċċji terapewtiċi mistennija huma akbar mir-riskji possibbli. Id-doża jista’ jkun ikollha bżonn tiġi aġġustata waqt li jiġu osservati b’reqqa kemm l-attività tal-marda u l-effetti mhux mixtieqa fil-pazjent. 

Popolazzjoni pedjatrika

Lacosamide mhux rakkomandat għal użu fi tfal taħt l-età ta’ 4 snin fit-trattament ta’ aċċessjonijiet toniċi-kloniċi ġeneralizzati primarji u taħt l-età ta’ sentejn fit-trattament ta’ aċċessjonijiet tat-tip ‘partial-onset’ peress li hemm data limitata dwar is-sigurtà u l-effikaċja f’dawn il-gruppi ta’ età.

Doża tal-bidu
L-għoti ta’ doża għolja tal-bidu ma ġiex studjat fit-tfal. L-użu ta’ doża għolja tal-bidu mhuwiex rakkomandat f’adolexxenti u fi tfal li jiżnu inqas minn 50 kg.

Metodu ta’ kif għandu jingħata 
Is-soluzzjoni għall-infużjoni tiġi infuża fuq perjodu ta’ 15 sa 60 minuta darbtejn kuljum. Tul tal-infużjoni ta’ mill-inqas 30 minuta għall-amministrazzjoni > 200 mg għal kull infużjoni (eż. > 400 mg/jum) huwa ppreferut. Is-soluzzjoni Lacosamide għall-infużjoni tista’ tingħataw ġol-vina mingħajr dilwizzjoni ulterjuri jew tista’ tiġi dilwita b’sodium chloride 9 mg/ml (0.9 %) soluzzjoni għall-injezzjoni, glucose 50 mg/ml (5 %) soluzzjoni għall-injezzjoni jew soluzzjoni għall-injezzjoni  lactated Ringer’s.

4.3	Kontra-indikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1. 

Blokk atrijoventrikulari (AV) magħruf tat-tieni jew tielet grad. 

4.4	Twissijiet speċjali u prekawzjonijiet għall-użu

Ħsibijiet u mġiba suwiċidali 

Ħsibijiet u mġiba suwiċidali kienu rrappurtati f’pazjenti ttrattati bi prodotti mediċinali ta’ kontra l-epilessija f’ħafna indikazzjonijiet. Meta-analiżi ta’ studji kliniċi bl-addoċċ u kkontrollati mill-plaċebo ta’ prodotti mediċinali ta’ kontra l-epilessija juri żieda żgħira fir-riskju ta’ ħsibijiet u mġiba suwiċidali. Il-mekkaniżmu ta’ dan ir-riskju mhux magħruf u d-data preżenti ma teskludix il-possibbiltà ta’ żieda fir-riskju b’lacosamide.
Għalhekk il-pazjenti għandhom jiġu ċċekkjati għal sinjali ta’ ħsibijiet u mġiba suwiċidali u għandu jitqies trattament xieraq. Il-pazjenti (u dawk li jieħdu ħsieb il-pazjenti) għandhom jingħataw il-parir li jfittxu parir mediku jekk jitfaċċaw sinjali ta’ ħsibijiet u mġiba suwiċidali (ara sezzjoni 4.8).

Ritmu u konduzzjoni kardiaċi

Ġie osservat titwil relatat mad-doża fl-interval PR b’lacosamide f’studji kliniċi. Lacosamide għandu jintuża b’kawtela f’pazjenti b’kondizzjonijiet proarritmiċi sottostanti bħal pazjenti bi problemi magħrufa ta’ konduzzjoni kardijaka jew mard tal-qalb sever (e.ż. iskemja/infart mijokardijaku, insuffiċjenza tal-qalb, mard tal-qalb strutturali jew kanalopatiji tas-sodju kardijaċi) jew pazjenti trattati bi prodotti mediċinali li jaffettwaw il-konduzzjoni kardijaka, inkluż antiarritmiċi u prodotti mediċinali antiepilettiċi li jimblokkaw il-kanal tas-sodju (ara sezzjoni 4.5), kif ukoll f’pazjenti anzjani. 
F’dawn il-pazjenti għandha tiġi kkunsidrata li ssir ECG qabel żieda f’doża ta’ lacosamide aktar minn 400 mg/ġurnata u wara li lacosamide jiġi miżjud għal steady-state.

Fi studji kliniċi kkontrollati minn plaċebo ta’ lacosamide f’pazjenti bl-epilessija, ma kienux rrappurtati fibrillazzjoni atrijali jew taħbit tal-qalb b’mod irregulari; iżda dawn ġew irrappurtati fi studji ta’ epilessija open-label u fl-esperjenza ta’ wara t-tqegħid fis-suq.

Ġie rrappurtat AV blokk (inkluż tat-tieni grad jew AV blokk ogħla) fl-esperjenza ta’ wara t-tqegħid fis-suq. F’pazjenti b’kondizzjonijiet proarritmiċi, ġiet irrappurtata takiarritmija ventrikolari. F’każijiet rari, dawn l-avvenimenti waslu għal asistoli, attakk tal-qalb u mewt f’pazjenti b’kondizzjonijiet proarritmiċi sottostanti.

Il-pazjenti jridu jkunu mgħarrfa dwar is-sintomi ta’ arritmija kardijaka (pereżempju polz baxx, mgħaġġel jew irregulari, palpitazzjonijiet, qtugħ ta’ nifs, tħossok sturdut, ħass ħażin)Il-pazjenti jridu jingħataw il-parir biex ifittxu parir mediku immedjat jekk ikun hemm dawn is-sintomi.

Sturdament

It-trattament b’lacosamide kien assoċjat ma’ sturdament li jista’ jżid l-okkorrenza ta’ korriment aċċidentali jew waqgħat. Għalhekk, il-pazjenti għandhom jingħataw parir biex joqogħdu attenti sakemm isiru familjari mal-effetti potenzjali tal-mediċina (ara s-sezzjoni 4.8).

Potenzjal għal bidu ġdid jew aggravar ta’ aċċessjonijiet mijokloniċi

Ġie rrappurtat bidu ġdid jew aggravar ta’ aċċessjonijiet mijokloniċi kemm f’pazjenti adulti kif ukoll f’pazjenti pedjatriċi bi Primary Generalized Tonic-Clonic Seizures (PGTCS), b’mod partikolari waqt it-titrazzjoni. F’pazjenti b’aktar minn tip wieħed ta’ aċċessjonijiet, il-benefiċċju osservat tal-kontroll għal tip wieħed ta’ aċċessjonijiet għandu jiġi mkejjel kontra kwalunkwe aggravar osservat f’tip ieħor ta’ aċċessjonijiet.

Potenzjal għal aggravar elettro-kliniku f’sindromi ta’ epilessija perdjatrika speċifiċi

Is-sigurtà u l-effikaċja ta’ lacosamide f’pazjenti pedjatriċi b’sindromi tal-epilessija li fihom, kollassi fokali u ġeneralizzati jistgħu jeżistu flimkien ma ġewx determinati.

Eċċipjenti b’effett magħruf

Dan il-prodott mediċinali fih 59.8 mg ta’ sodium għal kull vjala, ekwivalenti għal 3 % tal-ammont massimu rakkomandata mill-WHO ta’ 2 g sodium li għandu jittieħed kuljum min adult.
4.5	Interazzjoni ma’ prodotti mediċinali oħra u forom oħra ta’ interazzjoni

Lacosamide għandu jintuża b’kawtela f’pazjenti li huma trattati b’prodotti mediċinali magħrufa li huma assoċjati ma’ titwil fil-PR (inkluż prodotti mediċinali antiepilettiċi li jimblokkaw il-kanal tas-sodju) u f’pazjenti trattati b’mediċini anti-arritmiċi. Iżda, fi studji kliniċi, analiżi tas-sub-grupp ma identifikax żieda fil- kobor ta’ titwil fil-PR f’pazjenti li jkunu qegħdin jieħdu carbamazepine jew lamotrigine.

Data in vitro

Id-data ġeneralment jissuġġerixxi li lacosamide għandu potenzjal baxx għal interazzjoni bejn mediċina u oħra. Studji in vitro juru li enżimi CYP1A2, CYP2B6, u CYP2C9 ma kinux indotti u li CYP1A1, CYP1A2, CYP2A6, CYP2B6, CYP2C8, CYP2C9, CYP2D6, u CYP2E1 ma kinux inhibiti minn lacosamide fil-konċentrazzjonijiet tal-plażma osservati fl-istudji kliniċi. Studju in-vitro jindika li lacosamide ma jiġix trasportat minn P-‑glycoprotein fl-imsaren. Data in vitro juri li CYP2C9, CYP2C19 u CYP3A4 jistgħu jikkatalizzaw il-formazzjoni tal-metabolit O-desmethyl.

Data in vivo

Lacosamide ma jinibixxix u ma jindottax CYP2C19 u CYP3A4 sa punt li huwa klinikament relevanti. Lacosamide ma kellux effett fuq l-AUC ta’ midazolam (immetabolizzat b’CYP3A4, lacosamide jingħata 200 mg darbtejn kuljum) imma is-Cmax ta’ midazolam kienet miżjuda ftit (30 %). Lacosamide ma kellux effett fuq il-farmakokinetika ta’ omeprazole (immetabolizzat b’CYP2C19 u CYP3A4, lacosamide jingħata 300 mg darbtejn kuljum).
L-inibitur ta’ CYP2C19 omeprazole (40 mg darba kuljum) ma kellux effett klinikament sinifikanti fuq it-tibdil fl-esponiment ta’ lacosamide. Għalhekk, inhibituri moderati ta’ CYP2C19, x’aktarx mhumiex ser jaffettwaw l-esponiment sistemiku ta’ lacosamide sa punt li hu klinikament rilevanti.
Huwa rikkmandat li tittieħed attenzjoni waqt trattament flimkien ma’ inibituri b’saħħithom ta’ CYP2C9 (e.ż.fluconazole) u CYP3A4 (eż. itraconazole, ketoconazole, ritonavir, clarithromycin), li jistgħu jwasslu għal żieda fl-esponiment sistemiku ta’ lacosamide. Interazzjonijiet bħal dawn ma ġewx stabbiliti in vivo imma huma possibbilment ibbażati fuq data in vitro.

Mediċini li jindottaw l-enzimi b’mod b’saħħtu bħal rifampicin u St John’s Wort (Hypericum perforatum) jistgħu jnaqqsu moderatament l-esponiment sistemiku ta’ lacosamide. Għalhekk, il-bidu jew it-tmiem tat-trattament b’dawn il-mediċini li jindottaw l-enzimi għandu jsir b’kawtela.

Prodotti mediċinali ta’ kontra l-epilessija 

Fi studji dwar l-effett ta’ mediċini fuq l-effett farmaċewtiku tal-prodott, lacosamide ma kellux effett sinifikanti fuq il-konċentrazzjoni fil-plażma ta’ carbamazepine u valproic acid. Il-konċentrazzjoni fil-plażma ta’ lacosamide ma kienx affetwat b’carbamazepine u valproic acid. Analiżi farmakokinetika tal-popolazzjoni fi gruppi ta’ età differenti ħarġet stima li trattament flimkien ma’ prodotti mediċinali ta’ kontra l-epilessija oħra magħrufa li jinduċu l-enżimi (carbamazepine, phenytoin, phenobarbital, f’dożi varji) naqqas l-esponiment sistemiku totali ta’ lacosamide b’25 % fl-adulti u 17 % fil-pazjenti pedjatriċi.

Kontraċettivi orali

Studju dwar l-effett ta’ mediċini fuq l-effett farmaċewtiku tal-prodott wera li ma kien hemm ebda effett klinikament rilevanti bejn lacosamide u l-kontraċettivi orali ethinylestradiol u levonorgestrel. Il-konċentrazzjonijiet ta’ progesterone ma kienux affettwati meta l-prodotti mediċinali ngħataw flimkien. 

Oħrajn

Studji dwar l-effett ta’ mediċini fuq l-effett farmaċewtiku tal-prodott wrew li lacosamide ma kellux effett fuq il-farmakokinetika ta’ digoxin. Ma kienx hemm effett klinikament relevanti bejn lacosamide u metformin.
It-teħid flimkien ta’ warfarin ma’ lacosamide ma jirriżultax f’bidla klinikament sinifikanti fil-farmakokinetika u farmakodinamika ta’ warfarin. 
Għalkemm m’hemmx data farmakokinetika dwar l-interazzjoni ta’lacosamide flimkien ma’ l’alkoħol, ma jistax jiġi eskluż effett farmakodinamiku.
Lacosamide jeħel mal-protejini tad-demm b’rata baxxa ta’ 15 %. Għalhekk mhux probabli li jkun hemm effetti klinikament relevanti ma’ prodotti mediċinali oħra permezz ta’ kompetizzjoni għal postijiet fejn jeħlu l-protejini. 

4.6	Fertilità, tqala u treddigħ

Nisa li jistgħu joħorġu tqal

It-tobba għandhom jiddiskutu l-ippjanar tal-familja u l-kontraċezzjoni ma’ nisa li jistgħu joħorġu tqal li jkunu qed jieħdu lacosamide (ara Tqala).
Jekk mara tiddeċiedi li toħroġ tqila, l-użu ta’ lacosamide għandu jiġi evalwat mill-ġdid b’attenzjoni.

Tqala

Riskji relatati in ġenerali mal-epilessija u mal-mediċina ta’ kontra l-epilessija kollha
Ir-riskju ġeneralment relatat mal-epilessija u ma’ prodotti mediċinali ta’ kontra l-epilessija 
kien muri li, għall-prodotti mediċinali ta’ kontra l-epilessija kollha, l-inċidenza ta’malformazzjonijiet fl-ulied ta’ nisa bl-epilessija trattati, hija darbtejn għal tlett darbiet aktar mir-rata ta’ madwar 3 % fil-popolazzjoni ġenerali. Fil-popolazzjoni fuq trattament, kienet innotata żieda fil-malformazzjonijiet b’politerapija, iżda, għadu mhux ċar kemm dan huwa dovut għat-trattament u/jew il-marda.
Madanakollu, m’għandiex titwaqqaf terapija effettiva ta’ kontra l-epilessija, għaliex meta tiggrava l-marda tkun ta’ detriment għall-omm u l-fetu.

Riskju relatat ma’ lacosamide
M’hemmx tagħrif adegwat fuq l-użu ta’ lacosamide f’nisa tqal. Studji fl-annimali ma’ wrewx effetti teratoġeniċi fuq il-fetu, fil-firien jew fniek, iżda f’dożi tossiċi għall-omm, ġiet osservata tossiċità fuq l-embriju, fil-firien u fil-fniek (ara s-sezzjoni 5.3). Mhux magħruf ir-riskju potenzjali għal bniedem.
Lacosamide m’għandux jintuża waqt it-tqala sakemm mhux ovvjament neċessarju (jekk il-benefiċċju għall-omm jiżboq ir-riskju potenzjali għal fetu). L’użu ta’ dan il-prodott irid jerġa’jiġi meqjus sew meta nisa jiddeċiedu li joħorġu tqal.

Treddigħ

Lacosamide hu eliminat fil-ħalib tas-sider tal-bniedem. Ir-riskju gћat-trabi tat-twelid/tfal żgħar mhux eskluż. Hu rakkomandat li jitwaqqaf it-treddigħ waqt trattament b’lacosamide.

Fertilità

L’ebda effetti avversi fuq il-fertilità maskili jew femminili jew ir-riproduzzjoni fil-firien ġeww osservati b’dożi li jipproduċu espożizzjonijiet fil-plażma (AUC) sa madwar darbtejn l-AUC tal-plażma fil-bniedem bid-doża massima rrikkomandata fil-bniedem (MRHD).

4.7	Effetti fuq il-ħila biex issuq u tħaddem magni

Lacosamide jista’ jkollu effett minn żgħir għal moderat fuq il-ħila biex issuq u tħaddem magni. It-trattament b’lacosamide kien assoċjat ma’ sturdament jew vista mċajpra. 
Għalhekk, il-pazjenti għandhom jingħataw parir biex ma jsuqux jew iħaddmu magni li jistgħu jkunu perikolużi qabel ma jidraw l-effetti ta’ lacosamide fuq il-ħila tagħhom f’dawn l-attivitajjiet.

4.8	Effetti mhux mixtieqa

Sommarju tal-profil ta’ sigurtà

Skond l-analiżi ta’ studji kliniċi ikkontrollati bil-plaċebo dwar terapija aġġuntiva miġbura minn 1,308 pazjent b’aċċessjonijiet tat-tip partial-onset, total ta’ 61.9 % tal-pazjenti magħżula bl-addoċċ biex jieħdu lacosamide u 35.2 % tal-pazjenti magħżula bl-addoċċ biex jieħdu l-plaċebo irrapportaw mill-inqas reazzjoni mhux mixtieq wieħed. L-iżjed effett mhux mixtieq li ġie rappurtat (≥10 %) b’lacosamide kienu sturdament, uġigħ ta’ ras, dardir u diplowpja. Dawn ħafna drabi kienu effetti ħfief għal moderati. Ftit kienu relatati ma-doża u setgħu jittaffew bi tnnaqqis fid-doża. L-inċidenza u s-severità ta’ effetti mhux mixtieqa tas-sistema nervuża ċentral (CNS) u gastro-intestinali (GI) issoltu naqsu biż-żmien. F’dawn l-istudji kliniċi kkontrollati kollha, ir-rata ta’ twaqqif minħabba l-effetti mhux mixtieqa kienet ta’ 12.2 % għal pazjenti li kienu randomised fuq lacosamide u 1.6 % għal pazjenti randomised fuq il-plaċebo. L-iżjed effett mhux mixtieq li wassal għat-twaqqif ta’ lacosamide kien sturdament. 
L-inċidenza ta’ reazzjonijiet avversi tas-CNS bħal sturdament jistgħu jkunu ogħla wara doża kbira tal-bidu.

Ibbażat fuq l-analiżi ta’ data minn studju kliniku ta’ monoterapija mhux inferjuri li jqabbel lacosamide ma’ carbamazepine relaxx ikkontrollat (CR), l-iżjed reazzjonijiet avversi rappurtati frekwentament (≥10 %) għal lacosamide kienu uġiegħ ta’ ras u sturdament. Ir-rata ta’ twaqqif minħabba reazzjonijiet avversi kien 10.6 % għal pazjenti trattati b’lacosamide u 15.6 % għal pazjenti trattati b’carbamazepine CR.

Il-profil tas-sigurtà ta’ lacosamide rrappurtat fi studju li twettaq f’pazjenti li kellhom 4 snin u aktar b’epilessija idjopatika ġeneralizzata b’aċċessjonijiet tat-tip ‘tonic-clonic’ ġeneralizzati primarji (PGTCS) kien konsistenti mal-profil tas-sigurtà rrappurtat fl-istudji kliniċi kkontrollati bil-plaċebo miġbura dwar aċċessjonijiet tat-tip ‘partial-onset’. Ir-reazzjonijiet avversi addizzjonali rrappurtati f’pazjenti b’PGTCS kienu epilessija mijoklonika (2.5 % fil-grupp ta’ lacosamide u 0 % fil-grupp tal-plaċebo) u atassja (3.3 % fil-grupp ta’ lacosamide u 0 % fil-grupp tal-plaċebo). L-aktar reazzjonijiet avversi rrappurtati b’mod frekwenti kienu sturdament u ngħas. L-aktar reazzjonijiet avversi komuni li wasslu għal twaqqif tat-terapija b’lacosamide kienu sturdament u ħsibijiet suwiċidali. Ir-rata tat-twaqqif minħabba reazzjonijiet avversi kienet ta’ 9.1 % fil-grupp ta’ lacosamide u 4.1 % fil-grupp tal-plaċebo.

Lista f’tabella tar-reazzjonijiet avversi

It-tabella hawn taħt turi l-frekwenza tal-effetti mhux mixtieqa li ġew rappurtati fi studji kliniċi u mill-esperjenza ta’ wara t-tqeghid fis-suq. Il-frekwenzi ġew definiti bħala: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1,000 sa < 1/100) u mhux magħruf ( ma jistax jiġi kkalkulat mid-data disponibli). F’kull sezzjoni ta’ frekwenza, l-effetti mhux mixtieqa għandhom jitniżżlu skond is-serjetà tagħhom. L-effetti li huma l-aktar serji għandhom jitniżżlu l-ewwel, segwiti minn dawk anqas serji.

Tabella 8: Frekwenzi ta’ reazzjonijiet avversi li ġew irrappurtati fi studji kliniċi u esperjenza ta’ wara t-tqegħdi fis-suq

	Sistema ta’ klassifika tal-organi
	Komuni ħafna
	Komuni
	Mhux komuni
	Mhux magħruf

	Disturbi tad-demm u tas-sistema limfatika
	
	
	
	Agranuloċitożi(1)

	Disturbi fis-sistema immuni
	
	
	Ipersensitività għal mediċina(1)
	Reazzjoni tal-mediċina b’esinofilja u sintomi sistemiċi (DRESS)(1,2)

	Disturbi psikjatriċi
	
	Depressjoni
Stat konfużjonali
Insomnja(1)
	Aggressjoni
Aġitazzjoni(1)
Burdata ewforika(1)
Mard psikotiku(1)
Attentat ta’ suwiċidju(1)
Ħsibijiet ta’ suwiċidju
alluċinazzjonijiet(1)
	

	Disturbi fis-sistema nervuża
	Sturdament
Uġigħ ta’ ras

	Aċċessjonijiet mijokloniċi(3)
Atassja
Taqlib tal-bilanċ 
Indeboliment tal-Memorja 
Mard tal-konjizzjoni 
Ngħas
Rogħda 
Nystagmus
Ipoestesja
Disartrija
Disturbi fl-attenzjoni
Paraestesja
	Sincope(2)
Ko-ordinazzjoni abnormali
Diskinesja

	Konvulsjoni

	Disturbi fl-għajnejn
	Diplowpja
	Viżjoni mċajpra
	
	

	Disturbi fil-widnejn u fis-sistema labirintika
	
	Vertigo
Tinnitus
	
	

	Disturbi fil-qalb
	
	
	Blokk Atrijuventrikulari(1,2)
Bradikardja(1,2)
Fibrillazzjoni atrijali(1,2)
Taħbit atrijali (1,2)
	Takiarritmija ventrikolari(1)

	Disturbi gastro-intestinali
	Dardir

	Rimettar 
Stitikezza
Uġigħ ta’ gas fl-istonku 
Dispepsja
Ħalq xott
Dijareja
	
	

	Disturbi fil-fwied u fil-marrara
	
	
	Testijiet tal-funzjoni tal-fwied mhux normali(2)
Żieda fl-enzimi tal-fwied (> 2x ULN)(1)
	

	Disturbi fil-ġilda u fit-tessuti ta’ taħt il-ġilda
	
	Ħakk
Raxx(1)
	Anġjodema(1)
Urtikarja(1)
	Sindromu ta’ Stevens-Johnson(1) 
Nekroliżi tossika epidermali(1)

	Disturbi muskolu-skeletriċi u tat-tessuti konnettivi 
	
	Spażmi muskolari
	
	

	Disturbi ġenerali u kondizzjonijiet ta' mnejn jingħata
	
	Diffikultà fil-mixi 
Astenja 
Għajja
Irritabilità
Tħossok fis-sakra
Uġigħ fis-sit tal-injezzjoni jew skonfort(4)
Irritazzjoni
	Eritema(4)
	

	Korriment, avvelenament u komplikazzonijiet ta’ xi proċedura
	
	Waqgħa 
Feriti fil-ġilda
Kontużjoni
	
	


(1) Reazzjonijiet avversi li ġew rappurtati f’esperjenza ta’ wara t-tqegħid fis-suq.
(2) Ara Deskrizzjoni ta’ reazzjonijiet avversi magħżula
(3) Irrapportati fi studji dwar aċċessjonijiet tat-tip tonic-clonic ġeneralizzati primarji (PGTCS).
(4) Reazzjonijiet avversi lokali assoċjati ma għoti ġol-vina.
 

Deskrizzjoni ta’ reazzjonijiet avversi magħżula

L’użu ta’ lacosamide huwa assoċjat b’żieda marbuta mad-doża fl-interval PR. Ir-reazzjonijiet mhux mixtieqa assoċjati ma’ titwil tal-interval PR (pereżempju blokk atrijoventrikulari, sinkope,bradikardja) jistgħu jseħħu.
Fi studji kliniċi aġġuntivi f’pazjenti epilettiċi, r-rata ta’l-inċidenza ta’ blokk AV tal-ewwel grad rappurtat mhuwiex komuni, 0.7 %, 0 %, 0.5 % u 0 % għal lacosamide 200 mg, 400 mg, 600 mg jew placebo, rispettivament. Ma dehrux blokk AV tat-tieni jew ogħla f’dawn l-istudji. Iżda, kienu rappurtati f’esperjenza ta’ wara t-tqegħid fis-suq, każijiet bi blokk AV tat-tieni jew t-tielet grad assoċjati ma’ trattament b’lacosamide. Fi studju kliniku ta’ monoterapija li jqabbel lacosamide ma’ carbamazepine (CR), iż-żieda fl-interval PR kienet komparabbli bejn lacosamide u carbamazepine.
Ir-rata tal-inċidenza ta’ sinkope rrappurtata fi studji kliniċi miġbura minn terapija aġġuntiva mhux komuni u ma kienitx differenti bejn pazjenti li jbagħtu b’epilessija (0.1 %) trattati b’lacosamide (n=944) u dawk il-pazjenti b’epilessija (0.3 %) trattati bil-plaċebo(n=364). Fi studju kliniku ta’ monterapija li jqabbel lacosamide ma’ carbamazepine CR, sinkope kien irrappurtat f’7/444 (1.6 %) pazjenti fuq lacosamide u f’1/442 (0.2 %) pazjenti fuq carbamazepine CR.
Ma ġewx irrappurtati fibrillazzjoni jew taħbit atrijali rregolari fi studji kliniċi ta’ medda qasira; iżda t-tnejn ġew irrappurtati fi studji open-label tal-epilessija u fl-esperjenza ta’ wara t-tqegħid fis-suq.

Abnormalitajjiet fil-laboratorju
Abnormalitajjiet fit-testijiet tal-funzjoni tal-fwied kienu osservati fi studji kliniċi kkontrollati bi plaċebo b’lacosamide f’pazjenti adulti b’aċċessjonijiet tat-tip partial-onset li kienu qegħdin jieħdu minn 1 sa 3 prodotti mediċinali ta’ kontra l-epilessija f’daqqa. Livelli għolja ta’ Alanine Transaminase ALT sa ≥ 3x Upper Limit Normal ULN seħħew f’0.7 % (7/935) tal-pazjenti b’lacosamide 10 mg/ml soluzzjoni għall-infużjoni u 0 % (0/356) tal-pazjenti fuq plaċebo. 

Reazzjonijiet ta’ sensittività eċċessiva f’organi multipli
Sensittività eċċessiva f’organi multipli (magħrufin ukoll bħala Reazzjoni tal-mediċina b’Esinofilja u Sintomi sistemiċi, DRESS)kienu rrappurtati f’pazjenti trattati b’xi prodotti mediċinali ta’ kontra l-epilessija. Dawn ir-reazzjonijiet ivarjaw fl-espressjoni iżda tipikament jippreżentaw ruħhom b’deni u raxx u jistgħu jiġu assoċjati ma’ involviment ta’ sistemi ta’ organi differenti. Lacosamide għandu jitwaqqaf lacosamide jekk ikun hemm suspett ta’ sensittività eċċessiva f’organi multipli.

Popolazzjoni pedjatrika

Il-profil ta’ sigurtà ta’ lacosamide fi studji kliniċi kkontrollati bil-plaċebo (255 pazjent mill-età ta’ xahar sa inqas minn 4 snin u 343 pazjent mill-età ta’ 4 snin sa inqas minn 17‑il sena) u fi studji kliniċi open-label (847 pazjent mill-età ta’ xahar sa inqas minn jew daqs 18‑il sena) f’terapija aġġuntiva f’pazjenti pedjatriċi b’aċċessjonijiet tat-tip ‘partial-onset’ kien konsistenti mal-profil tas-sigurtà osservat fl-adulti. Minħabba li d-data disponibbli f’pazjenti pedjatriċi iżgħar mill-età ta’ sentejn hija limitata, lacosamide mhuwiex indikat f’din il-medda ta’ etajiet.
Ir-reazzjonijiet avversi addizzjonali osservati fil-popolazzjoni pedjatrika kienu deni, nażofarinġite, farinġite, tnaqqis fl-aptit, imġiba anormali u letarġija. In-ngħas ġie rrappurtat b’mod aktar frekwenti fil-popolazzjoni pedjatrika (≥ 1/10) meta mqabbel mal-popolazzjoni adulta (≥ 1/100 sa < 1/10).

Popolazzjoni anzjana 

F’studju b’monoterapija li jqabbel lacosamide ma’ carbamazepine CR, it-tipi ta’ reazzjonijiet avversi relatati ma’ lacosamide f’pazjenti anzjani (≥ 65 sena t’età) jidhru li huma simili għal dawk osservati f’pazjenti t’inqas minn 65 sena. Madanakollu, inċidenza akbar (≥  5 % differenza) ta’ waqgħa, dijarea u rogħda kien rappurtat f’pazjenti anzjani meta mqabbla ma’ pazjenti adulti iżgħar. L’iżjed reazzjoni avversa relatata mal-qalb rappurtata frekwentament meta mqabbla ma’ popolazzjoni adulta iżgħar kienet blokk AV tal-ewwel grad. Dan kien irrappurtat b’lacosamide f’4.8 % (3/62) pazjenti anzjani versus 1.6 % (6/382) f’pazjenti adulti iżgħar. Ir-rata ta’ twaqqif minħabba ġrajjiet avversi osservata b’lacosamide kienet ta’ 21.0 % (13/62) f’pazjenti anzjani versus 9.2 % (35/382) f’pazjenti adulti iżgħar. Dawn id-differenzi bejn anzjani u pazjenti adulti iżgħar kienu simili ma’ dawk osservati fil-grupp ta’ qbil attiv.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Sintomi

Sintomi osservati wara doża akbar aċċidentali jew intenzjonali kienu primarjament assoċjati mas-sistemi tas-CNS u dik gastrointestinali. 
· It-tipi ta’ reazzjonijiet avversi esperjenzati minn pazjenti esposti għal dożi iżjed minn 400 mg sa 800 mg ma kienux klinikament differenti minn dawk f’pazjenti li ngħataw dożi rrikkomandati ta’ lacosamide. 
· [bookmark: _Hlk131429137]Reazzjonijiet irrappurtati wara t-teħid ta’ iżjed minn 800 mg kienu sturdament, dardir, rimettar, aċċessjonijiet ( aċċessjonijiet tat-tip tonic-clonic ġeneralizzat, staus epilepticus). Mard tal-konduzzjoni tal-qalb, xokk u koma kienu wkoll irrappurtati. Kienu rrappurtati mwiet f’pazjenti wara t-teħid ta’ doża waħda akuta ta’ diversi grammi ta’ lacosamide.

Immaniġjar

M’hemmx antidotu specifiku għal doża eċċessiva b’lacosamide. It-trattament ta’ doża eċċessiva b’lacosamide għandha tinkludi miżuri ġenerali ta’ appoġġ u jekk ikun necessarju tista’ tinkludi emodijaliżi (ara s-sezzjoni 5.2)


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: mediċini ta’ kontra l-epilessija, mediċini ta’ kontra l-epilessija oħra, Kodiċi ATC: N03AX18

Mekkaniżmu t’azzjoni

Is-sustanza attiva, lacosamide (R-2-acetamido-N-benzyl-3-methoxypropionamide) hija amino acid funzjonalizzat.
Il-mekkaniżmu preċis li bih lacosamide jagħmel l-effett tiegħu ta’ kontra l-epilessija għadu mhux ċar għal kollox. 
Studji in vitro elettrofiżjoloġiċi wrew li lacosamide jinkoraġġixxi selettivament l-inattivazzjoni bil-mod tal-kanali voltage-gated tas-sodju, li jirrisulta fl-istabiltà tal-membrani newronali ipereċċitabbli. 

Effetti farmakodinamiċi

Lacosamide kellu protezzjoni kontra l-aċċessjonijiet f’medda wiesgħa ta’ mudelli fl-annimali ta’ aċċessjonijiet tat-tip parzjali u primarji ġeneralizzati u ttardja l-iżvilupp tal-kindling.
F’esperimenti mhux kliniċi, lacosamide flimkien ma’ levetiracetam, carbamazepine, phenytoin, valproate, lamotrigine, topiramate jew gabapentin wera effetti ta’ kontra l-epilessija sinerġistiċi jew addittivi. 

Effikaċja klinika u sigurta (aċċessjonijiet tat-tip ‘partial-onset’)
Popolazzjoni adulta

Monoterapija
L’effikaċja ta’ lacosamide b’monoterapija kienet stabbilita f’taqbil mhux inferjuri, double blind ta’ grupp parallel, ma’ carbamazepine CR f’886 pazjent ta’ 16-il sena ’l fuq b’dijanjożi ġdida jew riċenti ta’ epilessija. Il-pazjenti kellhom jippreżentaw b’aċċessjonijiet mhux provokati tat-tip partial onset bi jew mingħajr ġeneralizzazzjoni sekondarja. Il-pazjenti kienu randomizzati għal carbamazepine CR jew lacosamide, provduti bħala pilloli, b’proporzjoni ta’ 1:1. Id-doża kienet ibbażata fuq rispons għad-doża u kienet fuq medda minn 400 sa 1200 mg/ġurnata għal carbamazepine CR u minn 200 sa 600 mg/ġurnata għal lacosamide. It-tul tat-trattament kien ta’ mhux iżjed minn 121 ġimgħa skond ir-rispons.
Ir-rati ta’ sitt xhur ħielsa minn aċċessjonijiet kienu stimati għal 89.8 % għal pazjenti ttrattati b’lacosamide u 91.1 % għal pazjenti fuq carbamazepine CR treated patients billi intużat il-metodu ta’ analiżi tas-sopravivenza Kaplan-Meier. Id-differenza assoluta aġġustata bejn it-trattamenti kienet - 1.3 % (95 % CI: -5.5, 2.8). L-istimi Kaplan-Meier ta’ estimates rati ta’ tnax‑il xahar ħielsa minn aċċessjonijiet kienu ta’ 77.8 % għal pazjenti ttrattati b’lacosamide u 82.7 % għal pazjenti ttrattati b’carbamazepine CR.
Ir-rati ta’ sitt xhur ħielsa minn aċċessjonijiet f’pazjenti anzjani ta’ 65 sena ’l fuq (62 pazjent fuq lacosamide, 57 pazjent fuq carbamazepine CR) kienu simili fiż-żewġ gruppi tat-trattament. Ir-rati kienu wkoll simili għal dawk osservati fil-popolazzjoni kollha kemm hi. Fil-popolazzjoni anzjana, id-doża ta’ manteniment ta’ lacosamide kienet ta’ 200 mg/ġurnata f’55 pazjent (88.7 %), 400 mg/ġurnaf’6 pazjenti (9.7 %) u d-doża eskalat għal 400 mg/ġurnata f’pazjent 1 (1.6 %).

Bdil għal monoterapija

L’effikaċja u s-sigurtà ta’ lacosamide fil-bdil għal monoterapija kienet mkejla fi studju randomizzat, double-blind, multiċentrali, u kkontrollat bl-istorja. F’dan l-istudju, 425 pazjent ta’ 16 sa 70 sena t’età b’aċċessjonijiet tat-tip partial-onset mhux ikkontrollati li jieħdu dożi stabbli ta’ 1 jew 2 prodotti mediċinali ta’ kontra l-epilessija mqiegħda fis-suq kienu randomizzati li jinbidlu fuq monoterapija b’lacosamide (jew 400 mg/ġurnata jew 300 mg/ġurnata f’proporzjon ta’ 3:1). Fil-pazjenti trattati li lestew it-titrazzjoni u bdew innaqqsu l-prodotti ta’ kontra l-epilessija ( 284 u 99 rispettivament), monoterapija kienet mantenuta f’71.5 % u 70.7 % tal-pazjenti rispettivament għal 57-105 ġurnata (medda ta’ 71 ġurnata), fuq il-perjodu ta’ osservazzjoni mmirat ta’ 70 ġurnata.

Terapija aġġuntiva

L-effikaċja ta’ lacosamide bħala terapija aġġuntiva fid-dożi rrikkmandati (200 mg/ġurnata, 400 mg/ġurnata) kienet stabbilita fi tlett studji kliniċi, kontrollati mill-plaċebo, randomized u multiċentrali, b’perjodu ta’ manteniment ta 12‑il ġimgħa. Lacosamidet 600 mg/ġurnata kien muri effettiv fi studji b’terapija miżjuda kkontrollati, għalkemm l-effikaċja kienet simili għal 400 mg/ġurnata u l-pazjenti x’aktarx inqas ittolleraw din id-doża minħabba reazzjonijiet mhux mixtieqa relatati mas-CNS u dawk gastro-intestinali. Għalhekk, id-doża ta’ 600 mg/ġurnata mhix rakkomandata. Id-doża massima rrakkomandata hija 400 mg/ġurnata. Dawn l-istudji li inkludew 1,308 pazjenti b’storja ta’ medja ta’ 23 sena ta’ aċċessjonijiet ta’ tip partial onset, kienu ddiżinjati sabiex jitkejlu l-effikaċja u s-sigurtà ta’ lacosamide meta jingħata flimkien ma’ 1‑3 prodotti mediċinali ta’ kontra l-epilessija f’pazjenti b’aċċessjonijiet mhux kontrollati tat-tip partial onset kemm bi kif ukoll mingħajr ġeneralizzazzjoni sekondarja. Il-proporzjon ta’ persuni fuq kollox bi tnaqqis ta’ 50% fil-frekwenza ta’ aċċessjonijiet kien ta’ 23%, 34%,u 40% għal-plaċebo, lacosamide 200 mg/ġurnata u lacosamide 400 mg/ġurnata. 

Il-farmakokinetika u s-sigurtà ta’ doża singola kbira tal-bidu ta’ lacosamide għal ġol-vini kienu ddeterminati f’studju multiċentrali, open-label iddisinjat sabiex jkejjel is-sigurtà u t-tolerabiltà tal-bidu mgħaġġel ta’ lacosamide b’doża għal ġol-vini singola kbira tal-bidu (inkluż 200 mg) segwita minn doża orali darbtejn kuljum (ekwivalenti għad-doża għal ġol-vini) bħala terapija aġġuntiva f’pazjenti adulti ta’ 16 sa 60 sena b’aċċessjonijiet partial-onset.

Popolazzjoni pedjatrika

Aċċessjonijiet ta’ feġġa parzjali għandhom patofiżjoloġija u espressjoni klinika simili fi tfal minn età ta’ sentejn u fl-adulti. L-effikaċja ta’ lacosamide fi tfal li kellhom sentejn u aktar ġiet estrapolata minn data ta’ adolexxenti u adulti b’aċċessjonijiet b’feġġa parzjali, li għalihom kien mistenni rispons simili diment li l-adattamenti tad-doża pedjatrika jkunu ġew stabbiliti (ara s-sezzjoni 4.2) u s-sigurtà tkun intweriet (ara s-sezzjoni 4.8).
L-effikaċja msejsa fuq il-prinċipju tal-estrapolazzjoni ddikjarat hawn fuq ġiet ikkonfermata minn studju kliniku double-blind, randomizzat u kkontrollat bil-plaċebo. L-istudju kien jikkonsisti f’perjodu ta’ linja bażi ta’ 8 ġimgħat segwit minn perjodu ta’ titrazzjoni ta’ 6 ġimgħat. Il-pazjenti eliġibbli fuq reġim ta’ dożaġġ stabbli ta’ bejn 1 u ≤ 3 prodotti mediċinali antiepilettiċi, li esperjenzaw mill-inqas żewġ aċċessjonijiet b’feġġa parzjali matul 1-4 ġimgħat ta’ qabel l-eżami b’fażi mingħajr aċċessjonijiet mhux itwal minn 21 jum fil-perjodu ta’ 8 ġimgħat qabel id-dħul fil-perjodu ta’ linja bażi, ġew randomizzati biex jirċievu jew plaċebo (n=172) jew lacosamide (n=171). 
Id-dożaġġ inbeda b’doża ta’ 2 mg/kg/jum fil-pazjenti li jiżnu inqas minn 50 kg jew 100 mg/jum f’pazjenti li jiżnu 50 kg jew aktar f’żewġ dożijiet diviżi. Matul il-perjodu ta’ titrazzjoni, id-dożijiet ta’ lacosamide ġew aġġustati b’inkrimenti ta’ 1 jew 2 mg/kg/jum f’pazjenti li jiżnu inqas minn 50 kg jew ta’ 50 jew 100 mg/jum f’pazjenti li jiżnu 50 kg jew aktar f’intervalli ta’ kull ġimgħa sabiex tintlaħaq il-medda tad-doża fil-mira tal-perjodu ta’ manteniment.
Il-pazjenti kellhom jilħqu l-medda tad-doża fil-mira għall-kategorija ta’ piż tal-ġisem tagħhom sal-aħħar 3 ijiem tal-perjodu ta’ titrazzjoni sabiex ikunu eliġibbli biex jidħlu fil-perjodu ta’ manteniment ta’ 10 ġimgħat. Is-suġġetti kellhom jibqgħu fuq doża ta’ lacosamide stabbli matul il-perjodu ta’ manteniment kollu jew kienu jiġu rtirati u jiddaħħlu f’perjodu ta’ blinded taper.
Ġie osservat tnaqqis statistikament sinifikanti (p=0.0003) u klinikament rilevanti fil-feġġa parzjali tal-frekwenza ta’ aċċessjonijiet f’28 jum mil-linja bażi għall-perjodu ta’ manteniment bejn il-grupp tal-lacosamide u tal-plaċebo. Il-perċentwali ta’ tnaqqis fuq il-plaċebo bbażat fuq l-analiżi tal-kovarjanza kien ta’ 31.72 % (95 % CI: 16.342,44.277).
B’mod ġenerali, l-proporzjon ta’ pazjenti li kellhom mill-inqas tnaqqis ta’ 50 % fil-frekwenza ta’ feġġa parzjali ta’ aċċessjoni f’28 jum mill-linja bażi għall-perjodu ta’ manteniment kien ta’ 52.9 % fil-grupp tal-lacosamide meta mqabbel għal 33.3 % fil-grupp tal-plaċebo.
Il-kwalità tal-ħajja evalwata mill-Inventarju tal-Kwalità tal-Ħajja Pedjatrika (Pediatric Quality of Life Inventory) indikat li l-pazjenti kemm tal-grupp tal-lacosamide u tal-plaċebo kellhom kwalità tal-ħajja marbuta mas-saħħa simili u stabbli matul il-perjodu ta’ trattament kollu.

Effikaċja klinika u sigurtà (aċċessjonijiet tat-tip ‘tonic-clonic’ ġeneralizzati primarji)

L-effikaċja ta’ lacosamide bħala terapija aġġuntiva f’pazjenti li kellhom 4 snin u aktar b’epilessija idjopatika ġeneralizzata li esperjenzaw aċċessjonijiet tat-tip ‘tonic-clonic’ ġeneralizzati primarji (PGTCS) ġiet stabbilita fi studju kliniku randomizzat ta’ 24 ġimgħa ta’ grupp parallel, double-blind, multiċentrali, u kkontrollat bi plaċebo. L-istudju kien jikkonsisti f’perjodu ta’ linja bażi storika ta’ 12‑il ġimgħa, perjodu ta’ linja bażi prospettiva ta’ 4 ġimgħat u perjodu ta’ trattament ta’ 24 ġimgħa (li kien jinkludi perjodu ta’ titrazzjoni ta’ 6 ġimgħat u perjodu ta’ manteniment ta’ 18‑il ġimgħa). Il-pazjenti eliġibbli fuq doża stabbli ta’ bejn 1 u 3 prodotti mediċinali antiepilettiċi li esperjenzaw mill-inqas 3 PGTCS iddokumentati matul il-perjodu kkombinat tal-linja bażi ta’ 16‑il ġimgħa ġew randomizzati fi proporzjon ta’ 1:1 biex jirċievu lacosamide jew plaċebo (pazjenti fis-sett ta’ analiżi sħiħ: lacosamide n=118, plaċebo n=121; minnhom 8 pazjenti fil-grupp ta’ età ta’ ≥ 4 sa < 12‑il sena u 16‑il pazjent fil-medda ta’ ≥ 12 sa < 18‑il sena ġew ittrattati b’LCM u 9 u 16‑il pazjent, rispettivament, bil-plaċebo). 
Il-pazjenti ġew ittitrati sad-doża fil-mira tal-perjodu ta’ manteniment ta’ 12 mg/kg/jum f’pazjenti li jiżnu inqas minn 30 kg, 8 mg/kg/jum f’pazjenti li jiżnu minn 30 sa inqas minn 50 kg jew 400 mg/jum f’pazjenti li jiżnu 50 kg jew aktar. 

Tabella 9: L-effikaċja ta’ lacosamide bħala terapija aġġuntiva f’ studju kliniku randomizzat ta’ 24 ġimgħa ta’ grupp parallel, double-blind, multiċentrali, u kkontrollat bi plaċebo

	Varjabbli tal-effikaċja
Parametru
	Plaċebo
N=121
	Lacosamide
N=118

	Żmien għat-tieni PGTCS

	Medjan (jiem)
	77.0
	-

	95 % CI
	49.0, 128.0
	-

	Lacosamide – Plaċebo
	

	Proporzjon tal-Periklu 
	0.540

	95 % CI
	0.377, 0.774

	valur p
	< 0.001

	Ħielsa minn aċċessjonijiet
	
	

	L-istima Kaplan-Meier stratifikata (%)
	17.2
	31.3

	95 % CI
	10.4, 24.0
	22.8, 39.9

	Lacosamide – Plaċebo
	14.1

	95 % CI
	3.2, 25.1

	valur p
	0.011


Nota: Għall-grupp ta’ lacosamide, iż-żmien medjan għat-tieni PGTCS ma setax jiġi stmat bil-metodi ta’ Kaplan-Meier għax ˃ 50% tal-pazjenti ma kinux esperjenzaw it-tieni PGTCS sa Jum 166.

Is-sejbiet fis-subgrupp pedjatriku kienu konsistenti mar-riżultati tal-popolazzjoni ġenerali għall-punti aħħarin primarji, sekondarji u oħrajn tal-effikaċja.

5.2	Tagħrif farmakokinetiku

Assorbiment


Wara t-teħid minn ġol-vina, C max jintlaħaq fl-aħħar tal-infużjoni. Il-konċentrazzjoni tal-plażma tiżdied proporzjonalment mad-doża wara li jittieħed mill-ħalq (100‑800 mg) u minn ġol-vina (50‑300 mg).
.

Distribuzzjoni

Il-volum ta’ distribuzzjoni huwa madwar 0.6 L/kg. Lacosamide huwa marbut b’inqas minn 15 % mal-proteini fil-plażma.

Bijotrasformazzjoni

95% tad-doża hija mneħħija fl-awrina bħala lacosamide u prodott tal-metaboliżmu. Il-metaboliżmu ta’ lacosamide ma kienx kompletament ikkaratterizzat. 
Is-sustanzi prinċipali li kienu eskretti fl-awrina ma kinux mibdulin lacosamide (madwar 40 % tad-doża) u l-prodott tal-metaboliżmu tiegħu O-desmethyl (inqas minn 30 %).
Frazzjoni polari li kienet proposta li tikkonsisti f’derivattivi ta’ serine għamlet madwar 20 % fl-awrina, imma kienet misjuba biss f’ammonti żgħar (0-2 %) fil-plażma umana ta’ xi pazjenti. Ammonti żgħar (0.5-2 %) ta’ prodotti tal-metaboliżmu addizzjonali kienu misjuba fl-awrina. 
Data in vitro juri li CYP2C9,CYP2C19 u CYP3A4 jistgħu jikkatalizzaw il-formazzjoni tal-prodott tal-metaboliżmu O‑ desmethyl iżda l-isoenzyme li prinċiparjament jieħu sehem ma ġiex ikkonfermat in vivo. Ma kinitx osservata differenza klinikament relevanti fl-esponiment ta’ lacosamide meta tqabbel il-farmakokinetika tiegħu f’metabolizzanti estensivi (EMs, b’CYP2C19 funzjonali) u l-metabolizzanti deboli (PMs, li m’għandhomx CYP2C19 funzjonali). Barra minn dan, studju ta' interazzjoni b’omeprazole (inibitur-CYP 2C19) m’urietx tibdil klinikament relevanti fil-konċentrazzjonijiet ta’ lacosamide fil-plażma li indika li l-importanza ta’ dan is-sensiela ta’ reazzjonijiet hija żgħira. 
Il-konċentrazzjoni tal-plażma ta’ O‑desmethyl-lacosamide huwa madwar 15 % tal-konċentrazzjoni ta’ lacosamide fil-plażma. Dan il-prodott prinċipali tal-metaboliżmu m’għandux attività farmakoloġika magħrufa.

Eliminazzjoni

Lacosamide huwa eliminat primarjament miċ-ċirkulazzjoni sistemika b’eskrezzjoni renali u bijotrasformazzjoni. Wara t-teħid orali u minn ġol-vina ta’ lacosamide radjutikkettat, madwar 95 % tar-radju-attività li ngħatat kienet misjuba fl-awrina u inqas minn 0.5 % fl-ippurgar. Il-half-life ta’ eliminazzjoni ta’ lacosamide mhux mibdula kienet ta’ madwar 13-il siegħa. Il-farmakokinetika hija proporzjonali mad-doża u kostanti maż-żmien, b’varjabilità baxxa kemm fl-istess persuni kif ukoll bejn il-persuni differenti. Wara dożaġġ ta’ darbtejn kuljum, intlaħqu konċentrazzjoni fil-plażma fi stat fiss, wara perjodu ta’ tlett ijiem. Il-konċentrazzjoni fil-plażma żdiedu b’fattur ta’ akkumulazzjoni ta’ madwar 2.

Doża singola kbira tal-bidu ta’ 200 mg twassal għal konċentrazzjonijiet fissi komparabbli għat-teħid ta’ 100 mg darbtejn kuljum mill-ħalq.

Relazzjoni(-jiet) farmakokinetika(ċi)/farmakodinamika(ċi)

Sess

Studji kliniċi juru li s-sess m’għandux influenza klinikament sinifikanti fuq konċentrazzjoni fil-plażma ta’ lacosamide.

Indeboliment renali
L’AUC ta’ lacosamide żdiedet b’madwar 30 % f’pazjenti b’indeboliment renali baxx u moderat u 60% f’pazjenti b’indeboliment renali sever u f’pazjenti b’mard renali fl-istadji tal-aħħar fejn hemm bżonn ta’ emodijaliżi, meta mqabbel ma’ pazjenti f’saħħithom, iżda Cmax ma ġiex affettwat.
Lacosamide huwa effettivament imneħħi mill-plażma b’emodijaliżi. Wara trattament t’emodijaliżi ta’ 4 sigħat, AUC ta’ lacosamide kien mnaqqas b’madwar 50 %. Għalhekk huwa rrikkmandat suppliment fid-dożaġġ wara l-emodijaliżi (ara s-sezzjoni 4.2).L-esponiment tal –prodott tal-metaboliżmu O‑desmethyl kien miżjud b’diversi drabi f’pazjenti b’indeboliment moderat jew sever. Meta ma kienx hemm emodijaliżi f’pazjenti b’mard tal-kliewi fl-aħħar fażi, il-livelli kienu ogħla u żiedu kontinwament waqt li ttieħdu kampjuni f’24 siegħa. Mhux magħruf jekk iż-żieda fl-esponiment tal-prodott tal-metaboliżmu f’pazjenti b’mard tal-kliewi fl-aħħar fażi, jistax jikkawża  reazzjonijiet mhux mixtieqa iżda ma ġiex identifikat ebda attività farmakoloġika tal-prodott tal-metaboliżmu.

Indeboliment tal-fwied
Persuni b’indeboliment moderat tal-fwied (Child-Pugh B) wrew konċentrazzjoni ogħla ta’ lacosamide fil-plażma (AUCnorm madwar 50 % ogħla). L-esponiment ogħla kienet dovuta parzjalment għall-funzjoni renali mnaqqsa fil-persuni studjati. It-tnaqqis fil-clearance li ma jsirx fil-kliewi fil-pazjenti 
fl-istudju, kien stmat li jagħti 20 % żieda fl’ AUC ta’ lacosamide. Il-farmakokinetika ta’ lacosamide ma ġiex studjat f’indeboliment sever tal-fwied (ara s-sezzjoni 4.2).

Anzjani (aktar minn 65 sena)

F’studji fl-anzjani, irġiel u nisa inkluż 4 pazjenti > 75 sena, AUC kien rispettivament madwar 30 u 50 % ogħla meta mqabbla ma’ dak f’irġiel ta’ età żgħira. Dan huwa marbut f’parti ma’ piż aktar baxx tal-ġisem. Id-differenza normalizzata tal-piż tal-ġisem kienet ta’ 26 u 23 % rispettivament. Kienet osservata wkoll żieda fil-varjabilità ta’ esponiment. F’dan l-istudju, it-tneħħija mill-kliewi ta’ lacosamide kienet mnaqqsa ftit żgħira biss f’persuni anzjani.
Tnaqqis fid-doża ġenerali mhux meqjus neċessarju, sakemm ma jkunx hemm il-bżonn minħabba tnaqqis fil-funzjoni renali (ara s-sezzjoni 4.2). 

Popolazzjoni pedjatrika

Il-profil farmakokinetiku pedjatriku ta’ lacosamide ġie stabbilit f’analiżi farmakokinetika tal-popolazzjoni permezz ta’ data mifruxa dwar il-konċentrazzjoni tal-plasma miksuba f’sitt studji kliniċi randomizzati kkontrollati bil-plaċebo u ħames studji open-label f’1 655 adult u pazjent pedjatriku b’epilessija b’età ta’ bejn xahar u 17-il sena. Tlieta minn dawn l-istudji saru fl-adulti, 7 f’pazjenti pedjatriċi, u 1 f’popolazzjoni mħallta. Id-dożi amministrati ta’ lacosamide varjaw minn 2 sa 17.8 mg/kg/jum f’teħid darbtejn kuljum, li ma qabżux 600 mg/jum.
[bookmark: _Hlk64115050][bookmark: _Hlk64115065][bookmark: _Hlk64115081][bookmark: _Hlk64115094]L-eliminazzjoni tipika mill-plażma kienet stmata għal 0.46 L/siegħa, 0.81 L/siegħa, 1.03 L/siegħa u 1.34 L/siegħa għal pazjenti pedjatriċi li jiżnu 10 kg, 20 kg, 30 kg u 50 kg rispettivament. B’paragun għal dan, l-eliminazzjoni mill-plażma kienet stmata għal 1.74 L/siegħa fl-adulti (70 kg ta’ piż tal-ġisem).
Analiżi tal-farmakokinetika tal-popolazzjoni li użat kampjuni farmakokinetiċi mifruxin mill-istudju dwar il-PGTCS urew esponiment simili f’pazjenti b’PGTCS u f’pazjenti b’aċċessjonijiet tat-tip ‘partial-onset’.

5.3	Tagħrif ta' qabel l-użu kliniku dwar is-sigurtà

F’studji dwar it-tossiċità, il-konċentrazzjoni fil-plażma ta’ lacosamide li kien hemm kienu simili jew ħarira biss ogħla minn dawk osservati f’pazjenti trattati b’lacosamide, li tħalli marġini baxxi għal esponimemt fil-bniedem.
Studju farmakoloġika ta’ sigurta’ b’teħid ġol-vina ta’ lacosamide f’klieb anastetiżżati wrew żiediet li jgħaddu fl-interval PR u d-dewmien tal-kumpless QRS u tnaqqis fil-pressjoni tad-demm li huma x’aktarx minħabba azzjoni kardjodepressanti. Dawn it-tibdiliet li jgħaddu bdew fl-istess medda ta’ konċentrazzjoni wara d-dożaġġ massimu kliniku rrikkmandat.F’dożi li jingħataw ġol-vina ta’ 15-60 mg/kg f’klieb anastetiżżati, u f’xadini Cynomolgus, kienu osservati kondittivitàatrijali u ventrikulari iżjed bil-mod, blokk atrijoventrikulari u dissoċjazzjoni. 
F’studji dwar l-effett tossiku ta’ dożi ripetuti, tibdiliet ħfief u riversibli fil-fwied kienu osservati fil-firien minn madwar 3.6 l-darba l-esponiment kliniku. Dawn it-tibdiliet jinkludu żieda fil-piz tal-organi, ipertrofija tal-epatoċiti, żieda fil-konċentrazzjoni fis-serum ta’ enżimi tal-fwied u żieda fit-total tal-kolesterol u trigliċidi. Minn barra l-ipertrofija tal-epatoċiti, ma deherux tibdiliet istopatoloġiċi oħra. 
F’studji dwar l-effett tossiku fuq ir-riproduzzjoni u l-iżvillup f’annimali gerriema u ġrieden, ma kienux osservati effetti teratoġeniċi imma kien hemm żieda fin-numru ta’ frieħ li twieldu mejta u mwiet ta’ frieħ fil-perjodu ta’ wara t-twelid u tnaqqis żgħir ħafna fid-daqs tal-boton u fil-piz tal-frieħ b’dożi tossiċi fl-omm fil-firien li jikkorrespondu għal livelli ta’ esponiment sistemiċi simili għal esponiment kliniku mistenni. Peress li livelli t’esponiment ogħla ma setgħux jiġu studjati fl-annimali,minħabba tossiċità fl-omm, it-tagħrif mhux biżżejjed sabiex juri l-potenzjal għal tossiċità tal-embriju u l-fetu u teratoġeniċita ta’ lacosamide.
Studji fil-firien juri li lacosamide u/jew il-prodotti tal-metaboliżmu tiegħu jgħaddu faċilment minn ġol-plaċenta.
F’firien ġuvenili u klieb, it-tipi ta’ tossiċità m’humiex differenti mil-lat kwalitattiv minn dawk osservati f’annimali adulti. F’firien ġuvenili, ġie osservat piż tal-ġisem imnaqqas f’livelli ta’ esponiment sistemiku simili għall-esponiment kliniku mistenni. Fi klieb ġuvenili, sinjali kliniċi ta’ CNS temporanji u relatati mad-doża bdew jiġu osservati f’livelli ta’ esponiment sistemiku taħt l-esponiment kliniku mistenni.


6.	TAGĦRIF FARMAĊEWTIKU

6.1	Lista ta’ eċċipjenti

Ilma għall-injezzjonijiet Sodium chloride
Hydrochloric acid (għall-aġġustament tal-pH)

6.2	Inkompatibilitajiet

Dan il-prodott mediċinali ma jistax jiġi mħallat ma’ prodotti mediċinali oħra ħlief għal dawk imsemmija f’sezzjoni 6.6.

6.3	Żmien kemm idum tajjeb il-prodott mediċinali

3 snin.

L-istabbiltà kimika u fiżika waqt l-użu kien muri għal 24 siegħa f’temperaturi sa 25ºC u f’2-8 C għal prodotti mħallta ma’ diwenti msemmija f’6.6 u maħżunin fil-ħġieġ jew boroż tal-Poly Vinyl Chloride (PVC).
Mill-lat mikrobijoloġiku, il-prodotti għandu jintuża immedjatament. Jekk ma jintużax immedjatament, iż-żmien li jagħmel maħżun waqt l-użu u l-kondizzjonijiet qabel l-użu huma r-responsabiltà ta’ minn juża l-mediċina u normalment m’għandiex tkun itwal minn 24 siegħa f’2 sa 8°C, sakemm id-dilwizzjoni ma sarx f’kondizzjonijiet assettiċi kontrollati u kkonfermat.

6.4	Prekawzjonijiet speċjali għall-ħażna

Dan il-prodott mediċinali m’għandux bżonn kundizzjonijiet speċjali ta’ ħażna.
Għal kondizzjonijiet għal-ħażna wara d-dilwizzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih

Fjala tal-ħġieġ tat-tip I, bla kulur, b’tap tal-gomma bromobutyl miksi b’siġilli tat-tip flip off tal-aluminju oranġjo.
Pakketti ta’ 1x20 ml, 5x20 ml. 

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali għar-rimi u għal immaniġġar ieħor

Prodott b’materja partikulata jew b’telf tal-kulur ma għandux jintuża.
Dan il-prodott huwa għal użu ta’ darba biss, u kull soluzzjoni li ma tintużax trid tintrema. Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.
Lacosamide Adroiq soluzzjoni għall-infużjoni instab li kien fiżikament kompatibli u stabbli kimikament meta mħallat ma dawn id-dilwenti li ġejjin għal mill-inqas 24 siegħa u maħżuna fil-ħġieġ jew basket tal-PVC f’temperaturi sa 25ºC.
Dilwenti:
Sodium chloride 9 mg/ml (0.9 %) soluzzjoni għall-injezzjoni
Glucose 50 mg/ml (5%) soluzzjoni għall-injezzjoni
Soluzzjoni għall-injezzjoni lactated Ringer’s


7.	DETENTUR TAL-AWTORIZZAZZJONI GĦAT-TQEGĦID FIS-SUQ



Extrovis EU Kft.
Raktarvarosi Ut 9,
Torokbalint, 2045
Extrovis EU Ltd.
Pátriárka utca 14.
2000, Szentendre
Hungary


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ


EU/1/23/1732/001
EU/1/23/1732/002

9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 31 ta' Mejju 2023

10.	DATA TA’ REVIŻJONI TAT-TEST

Informazzjoni dettaljata dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu/

























ANNESS II

A.	MANIFATTUR RESPONSABBLI GĦALL-ĦRUĠ TAL-LOTT

B. 	KONDIZZJONIJIET JEW RESTRIZZJONI RIGWARD IL-PROVVISTA U L-UŻU.

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ.

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

A.	MANIFATTURA RESPONSABBLI GĦALL-HRUĠ TAL-LOTT

Isem u indirizz tal-manifattur responsabbli għall-ħruġ tal-lott.


[bookmark: OLE_LINK10]Pharma Pack Hungary Kft.
Vasút u. 13. 
Budaörs
2040 Hungary


Pharma Pack Hungary Kft.
Building B, Raktarvarosi Ut 9,
Torokbalint,
2045 Hungary

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata bir-riċetta tat-tabib.


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornamenti sussegwenti ppubblikati fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni; 
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċjuu r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 


























ANNESS III

TIKKETTAR U FULJETT TA’ TAGĦRIF


























A. TIKKETTAR


	TAGĦRIF LI GĦANDU JIDHER FUQ IL-PAKKETT TA’ BARRA

Pakkett ta’ barra




	1.	ISEM TAL-PRODOTT MEDIĊINALI



Lacosamide Adroiq  10 mg soluzzjoni għall-infużjoni
lacosamide


	2.	DIKJARAZZJONI TAS-SUSTANZA(I) ATTIVA



ml ta’ soluzzjoni għall-infużjoni fiha 10 mg lacosamide.
Vjala 1 ta’ 20 ml fih 200 mg lacosamide.


	3.	LISTA TA’ EĊĊIPJENTI




Fih sodium chloride, hydrochloric acid, ilma għall-injezzjoni

	4.	GĦAMLA FARMAĊEWTIKA U KONTENUT




5 vjali x 20 ml soluzzjoni għall-infużjoni 
1 vjali x 20 ml soluzzjoni għall-infużjoni 


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu għal ġol-vini
Għal użu ta’ darba biss

	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA 



EXP


	9.	KONDIZZJONIJIET SPEĊJALI TA' KIF JINĦAŻEN



Din il-mediċina ma għandhiex bżonn kondizzjonijiet speċjali ta’ ħażna.



	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



Extrovis EU Kft.
Raktarvarosi Ut 9,
Torokbalint, 2045
Extrovis EU Ltd.
Pátriárka utca 14. 
2000 Szentendre
Hungary


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/23/1732/001
EU/1/23/1732/002



	13.	NUMRU TAL-LOTT 



Lot


	14.	KLASSIFIKAZZJONI ĠENERALI TA’ KIF JINGĦATA




	15.	STRUZZJONIJIET DWAR L-UŻU




16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DEJTA LI TINQARA MILL-BNIEDEM

PC
SN
NN


	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

Vjala




	1.	ISEM TAL-PRODOTT MEDIĊINALI



Lacosamide Adroiq 10 mg soluzzjoni għall-infużjoni


2.	DIKJARAZZJONI TAS-SUSTANZA(I) ATTIVA(I)

Kull ml ta’ soluzzjoni għall-infużjoni fiha 10 mg ta’ lacosamide.
Vjala 1 ta’ 20 ml fiha 200 mg ta’ lacosamide.


3.	LISTA TA’ EĊĊIPJENTI

Fih sodium chloride, hydrochloric acid, ilma għall-injezzjonijiet.

4.	GĦAMLA FARMAĊEWTIKA U KONTENUT

Soluzzjoni għall-infużjoni

200 mg/20 ml

5.	MOD TA’ KIF U MNEJN JINGĦATA

Għal użu ta’ darba biss.
Aqra l-fuljett ta’ tagħrif qabel l-użu.Użu IV

6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Din il-mediċina ma għandhiex bżonn kondizzjonijiet speċjali ta’ ħażna.



10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 

      Extrovis EU Kft.
      Raktarvarosi Ut 9,
      Torokbalint, 2045
Extrovis EU Ltd.
Pátriárka utca 14. 
2000 Szentendre
       Hungary


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/23/1732/001
EU/1/23/1732/002


13.	NUMRU TAL-LOTT

Lot


	14.	KLASSIFIKAZZJONI ĠENERALI TA’ KIF JINGĦATA




	15.	STRUZZJONIJIET DWAR L-UŻU




16.	INFORMAZZJONI BIL-BRAILLE

.


17.	IDENTIFIKATUR UNIKU – BARCODE 2D


18.	IDENTIFIKATUR UNIKU - DATA LI TINQARA MILL-BNIEDEM



























B. FULJETT TA’ TAGĦRIF



Fuljett ta’ tagħrif: Informazzjoni għal pazjent

Lacosamide Adroiq 10 mg/ml soluzzjoni għall-infużjoni
lacosamide

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.

· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Jekk ikollok xi effett sekondarju kellem lit-tabib,jew lill-ispiżjar jew l-infermier tiegħek. Dan jinkludi xi effett sekondarju possibbli li m’huwiex elenkat f’dan il-fuljett. Ara sezzjoni 4.

F’dan il-fuljett:
1. X’inhu Lacosamide Adroiq u għalxiex jintuża
2. X’għandek tkun taf qabel ma tuża Lacosamide Adroiq
3. Kif għandek tuża Lacosamide Adroiq
4. Effetti sekondarji possibli
5. Kif taħżen Lacosamide Adroiq
6. Kontenut tal-pakkett u informazzjoni oħra


1.	X’inhu Lacosamide Adroiq u gћalxiex jintuża

X’inhu Lacosamide Adroiq

Lacosamide Adroiq fih lacosamide. Dan jappartjeni għal grupp ta’ mediċini li jissejħu “mediċini kontra l-epilessija”. Dawn il-mediċini jintużaw biex jittrattaw l-epilessija. 
· Int ingħatajt din il-mediċina biex tnaqqas in-numru ta’ aċċessjonijiet li għandek.

Għalxiex jintuża Lacosamide Adroiq

· Lacosamide Adroiq jintuża:
· waħdu jew flimkien ma’ mediċini oħrajn kontra l-epilessija fl-adulti, fl-adolexxenti u fit-tfal minn età ta’ sentejn u aktar biex jittratta ċertu tip ta’ epilessija kkaratterizzata bl-okkorrenza ta’ aċċessjonijiet tat-tip feġġa parzjali kemm b’ġeneralizzazzjoni sekondarja kif ukoll mingħajr. F’dan it-tip ta’ epilessija, l-aċċessjonijiet l-ewwel ikollhom effett fuq naħa waħda biss ta’ moħħok. Madankollu, dawn jistgħu mbagħad jinfirxu għal partijiet akbar fiż-żewġt naħat ta’ moħħok;
· flimkien ma’ mediċini oħrajn kontra l-epilessija fl-adulti, fl-adolexxenti u fit‑tfal ta’ età ta’ 4 snin u aktar biex jittratta aċċessjonijiet tat-tip ‘tonic-clonic’ ġeneralizzati primarji (aċċessjonijiet maġġuri, inkluż telf mis-sensi) f’pazjenti b’epilessija idjopatika ġeneralizzata (it-tip ta’ epilessija li huwa maħsub li għandu kawża ġenetika).


2.	X'għandek tkun taf qabel ma tieħu Lacosamide Adroiq

Tiħux Lacosamide Adroiq:
· jekk inti allerġiku għal lacosamide jew għal xi sustanzi oħra ta’ din il-mediċina (imniżżla fis-sezzjoni 6). Jekk inti m’intiex ċert jekk intix allerġiku, jekk jogħġbok kellem lit-tabib tiegħek.
· Jekk għandek ċertu tip ta’ problema tat-ritmu tal-qalb li tissejjaħ imblokk AV tat-tieni jew it-tielet grad.

Tiħux Lacosamide Adroiq jekk xi waħda minn dawn ta’ hawn fuq tapplika għalik. Jekk m’intix ċert, kellem lit-tabib jew lill-ispiżjar tiegħek qabel tuża din il-mediċina.

Twissijiet u prekawzjonijiet

Kellem lit-tabib tiegħek qabel tieħu Lacosamide Adroiq jekk:
· għandek ħsibijiet li tweġġa’ lilek innifsek jew toqtol lilek innifsek. Numru żgħir ta’ nies ittrattati b’mediċini kontra l-epilessija bħal lacosamide kellhom ħsibijiet li jweġġgħu jew joqtlu lilhom infsuhom. Jekk ikollok xi wieħed minn dawn il-ħsibijiet fi kwalunkwe ħin, għid lit-tabib tiegħek minnufih.
· għandek problema tal-qalb li taffettwa r-ritmu ta’ qalbek u spiss ikollok ritmu tal-qalb bil-mod, mgħaġġel jew irregolari (bħal imblokk AV, fibrillazzjoni atrijali u taħbit atrijali rregolari).
· għandek marda tal-qalb severa bħal insuffiċjenza tal-qalb jew kellek attakk tal-qalb.
· spiss tkun sturdut jew taqa’. Lacosamide Adroiq jista’ jistordik - dan jista’ jżid ir-riskju ta’ korriment jew waqgħat. Dan ifisser li għandek toqgħod attent sakemm tidra l-effetti li din il-mediċina jista’ jkollha.
Jekk xi waħda minn dawn ta’ hawn fuq tapplika għalik (jew m’intix ċert), kellem lit-tabib jew lill-ispiżjar tiegħek qabel tieħu Lacosamide Adroiq.
Jekk qed tieħu Lacosamide Adroiq, kellem lit-tabib tiegħek jekk tesperjenza xi tip ġdid ta’ aċċessjoni jew aggravar ta’ aċċessjonijiet eżistenti.
Jekk qed tieħu Lacosamide Adroiq u qed tesperjenza sintomi ta’ taħbit tal-qalb mhux normali (bħal taħbit tal-qalb bil-mod, mgħaġġel jew irregolari, palpitazzjonijiet, qtugħ ta’ nifs, tħossok sturdut/a, ħass ħażin) fittex parir mediku immedjatament (ara sezzjoni 4).

Tfal

Lacosamide Adroiq mhux rakkomandat għal tfal taħt l-età ta’ sentejn b’epilessija kkaratterizzata mill-okkorrenza ta’ aċċessjoni tat-tip ‘partial-onset’ u mhux rakkomandat għal tfal taħt l-età ta’ 4 snin b’aċċessjonijiet toniċi-kloniċi ġeneralizzati primarji. Dan minħabba li għadna ma nafux jekk huwiex se jaħdem u jekk huwiex sigur għat-tfal f’dan il-grupp t’età.

Mediċini oħra u Vimpat

Għid lit-tabib jew lill-ispiżjar tiegħek jekk qed tieħu jew ħadt dan l-aħħar jew tista’ tieħu xi mediċina oħra. 

B’mod partikolari, għid lit-tabib jew lill-ispiżjar tiegħek jekk qed tieħu xi waħda mill-mediċini li ġejjin li jaffettwaw il-qalb - dan minħabba li Lacosamide Adroiq jista’ wkoll jaffettwa l-qalb:
· mediċini biex titratta problemi tal-qalb;
· mediċini li jistgħu jżidu l-“intervall PR” fuq skan tal-qalb (ECG jew elektrokardjogramma) bħal mediċini għall-epilessija jew l-uġigħ li jissejħu carbamazepine, lamotrigine jew pregabalin;
· mediċini li jintużaw fi trattament ta’ ċerti tipi ta’ taħbit tal-qalb irregolari jew insuffiċjenza tal-qalb. 
Jekk xi wieħed minn dawn ta’ hawn fuq japplika għalik (jew m’intix ċert), kellem lit-tabib jew lill-ispiżjar tiegħek qabel tuża Lacosamide Adroiq.

Għid ukoll lit-tabib jew lill-ispiżjar tiegħek jekk qed tieħu xi waħda mill-mediċini li ġejjin - dan minħabba li dawn jistgħu jżidu jew inaqqsu l-effett ta’ Lacosamide Adroiq fuq ġismek:
· mediċini għal infezzjonijiet fungali bħal fluconazole, itraconazole jew ketoconazole;
· mediċina għat-trattament tal-HIV bħal ritonavir;
· mediċini użati għall-infezzjonijiet batterjali bħal clarithromycin jew rifampicin;
· mediċina erbali li tintuża biex tittratta ansjetà u dipressjoni ħafifa li tissejjaħ St John’s wort. 
Jekk xi waħda minn dawn ta’ hawn fuq tapplika għalik (jew m’intix ċert), kellem lit-tabib jew lill-ispiżjar tiegħek qabel tuża Lacosamide Adroiq.

Lacosamide Adroiq mal-alkoħol

Bħala prekawzjoni ta’ sigurtà tieħux Lacosamide Adroiq mal-alkoħol. 

Tqala u treddigħ
In-nisa fertili għandhom jiddiskutu l-użu ta’ kontraċettivi mat-tabib.

Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tuża din il-mediċina.

Mhux rakkomandat li jintuża Lacosamide Adroiq jekk inti tqila, għaliex l-effetti ta’ Lacosamide Adroiq fuq it-tqala u t-tarbija ġol-ġuf mhumiex magħrufin. 
Mhux rakkomandat li tredda’ lit-tarbija tiegħek waqt li tkun qed tieħu Lacosamide Adroiq, peress li Lacosamide Adroiq jgħaddi fil-ħalib tas-sider.
Fittex parir immedjatament mingħand it-tabib tiegħek jekk inti toħroġ tqila jew qed tippjana li toħroġ tqila. Dawn se jgħinuk tiddeċiedi jekk għandekx tieħu Lacosamide Adroiq jew le.

Twaqqafx it-trattament mingħajr ma tkellem lit-tabib tiegħek l-ewwel għaliex dan jista’ jżid l-aċċessjonijiet tiegħek. L-iggravar tal-mard tiegħek ukoll jista’ jagħmel ħsara lit-tarbija tiegħek.

Sewqan u tħaddim ta’ magni

Issuqx, tużax rota, tużax xi għodod jew magni sakemm tkun taf kif din il-mediċina taffettwak. Dan minħabba li Lacosamide Adroiq jista’ jistordik jew jikkawża vista mċajpra.
Lacosamide Adroiq fih is-sodium.

Din il-mediċina fiha 59.8 mg sodium (il-komponent prinċipali tal-melħ tat-tisjir/li jintuża mal-ikel) f’kull vjala. Dan huwa ekwivalenti għal 3 % l-ammont masimu rakkomandat ta’ sodium li għandu jittieħed kuljum mad-dieta minn adult.

3.	 Kif għandek tuża Lacosamide Adroiq

Dejjem għandek tuża din il-mediċina skont il-parir tat-tabib jew l-ispiżjar tiegħek. Iċċekkja mat-tabib jew ma l-ispiżjar tiegħek jekk ikollok xi dubju.

L-użu ta’ Lacosamide Adroiq


· Lacosamide Adroiq jista’ jinbeda:
· billi jingħata bħala infużjoni ġol-vina (xi drabi tissejjaħ “infużjoni IV” fejn il-mediċina tingħata ġol-vina tiegħek minn tabib jew infermiera. Tingħata fuq 15 sa 60 minuta. 
It-tabib tiegħek se jiddeċiedi għal kemm ġranet se jkollok infużjonijiet. Hemm esperjenza b’infużjonijiet ta’ darbtejn kuljum ta’ lacosamide sa 5 ijiem. Għal trattament aktar fit-tul, hemm disponibbli lacosamide pilloli u mistura. 
.

	Meta tibdel mill-infużjoni għal meta tieħu l-mediċina mill-ħalq (jew bil-kontra) l-ammont totali li tieħu kuljum u kemm spiss tieħu jibqa’ l-istess. 
· Uża lacosamide darbtejn kuljum (madwar 12-il siegħa minn xulxin).
· Ipprova użah bejn wieħed u ieħor fl-istess ħin kuljum.

Kemm għandek tuża

Hawn taħt hawn imniżżlin id-dożi rakkomandati normali ta’ Lacosamide Adroiq għal gruppi ta’ età u piżijiet differenti. It-tabib tiegħek jista’ jippreskrivilek doża differenti jekk għandek problemi bil-kliewi jew bil-fwied tiegħek.

Adolexxenti u tfal li jiżnu 50 kg jew aktar u adulti

Meta tieħu Lacosamide Adroiq waħdu
· Id-doża tal-bidu ta’ Lacosamide Adroiq tas-soltu hija ta’ 50 mg darbtejn kuljum. 
· It-trattament b’Lacosamide Adroiq jista’ jibda wkoll b’doża ta’ 100 mg darbtejn kuljum. 
· It-tabib tiegħek jista’ jżid id-doża ta’ darbtejn kuljum tiegħek kull ġimgħa b’50 mg. Dan se jkun sakemm tilħaq id-doża ta’ manteniment ta’ bejn 100 mg u 300 mg darbtejn kuljum.

Meta tieħu Lacosamide Adroiq ma’ mediċini ta’ kontra l-epilessija oħra
· Id-doża tal-bidu ta’ Lacosamide Adroiq li normalment tingħata hija ta’ 50 mg darbtejn kuljum.
· It-tabib tiegħek jista’ jżid id-doża ta’ darbtejn kuljum tiegħek kull ġimgħa b’50 mg. Dan se jkun sakemm tilħaq id-doża ta’ manteniment ta’ bejn 100 mg u 200 mg darbtejn kuljum.
· Jekk tiżen 50 kg jew aktar, it-tabib tiegħek jista’ jiddeċiedi li jibda trattament b’ Lacosamide Adroiq b’doża waħda għolja tal-bidu ta’ 200 mg. Imbagħad int tibda d-doża ta’ manteniment tiegħek li tibqa’ għaddejja 12-il siegħa wara.

Tfal u adolexxenti li jiżnu inqas minn 50 kg

· [bookmark: _Hlk131509365]Fit-trattament ta’ aċċessjoni tat-tip ‘partial-onset’: Osserva li Lacosamide Adroiq mhuwiex rakkomandat għal tfal li għandhom inqas minn sentejn 
· Fit-trattament ta’ aċċessjonijiet toniċi-kloniċi ġeneralizzati primarji: Osserva li Lacosamide Adroiq mhuwiex rakkomandat għal tfal li għandhom inqas minn 4 snin.
.

Meta tieħu Lacosamide Adroiq waħdu
· It-tabib se jiddeċiedi d-doża ta’ Lacosamide Adroiq abbażi tal-piż tal-ġisem tiegħek.
· Id-doża tal-bidu li normalment tingħata hija ta’ 1 mg (0.1 ml), għal kull kilogramma (kg) tal-piż tal-ġisem, darbtejn kuljum.
· It-tabib tiegħek jista’ mbagħad iżid id-doża ta’ darbtejn kuljum tiegħek kull ġimgħa b’1 mg (0.1 ml), għal kull kilogramma tal-piż tal-ġisem tiegħek. Dan se jkun sakemm tilħaq id-doża ta’ manteniment. 
· Hawn taħt qed jiġu pprovduti skedi tad-dożaġġ li jinkludu d-doża massima rakkomandata. Din hija għal skopijiet ta’ informazzjoni biss. It-tabib tiegħek se jaħdem id-doża t-tajba għalik.

Għandu jintuża darbtejn kuljum għal tfal minn età ta’ sentejn li jiżnu minn 10 kg sa inqas minn 40 kg
	Piż
	Ġimgħa 1
Doża tal-bidu: 
0.1 ml/kg

	Ġimgħa 2     0.2 ml/kg
	Ġimgħa 3     0.3 ml/kg
	Ġimgħa 4            0.4 ml/kg
	Ġimgħa 5             0.5 ml/kg
	Ġimgħa 6 
Doża massima rakkomandata: 0.6 ml/kg


	10 kg
	1 ml
	2 ml
	3 ml
	4 ml
	5 ml
	6 ml

	15 kg
	1.5 ml
	3 ml
	4.5 ml
	6 ml
	7.5 ml
	9 ml

	20 kg
	2 ml
	4 ml
	6 ml
	8 ml
	10 ml
	12 ml

	25 kg
	2.5 ml
	5 ml
	7.5 ml
	10 ml
	12.5 ml
	15 ml

	30 kg
	3 ml
	6 ml
	9 ml
	12 ml
	15 ml
	18 ml

	35 kg
	3.5 ml
	7 ml
	10.5 ml
	14 ml
	17.5 ml
	21 ml



Għandu jintuża darbtejn kuljum għal tfal u adolexxenti li jiżnu minn 40 kg sa inqas minn 50 kg:
	Piż
	Ġimgħa 1
Doża tal-bidu: 0.1 ml/kg

	Ġimgħa 2 
0.2 ml/kg
	Ġimgħa 3
0.3 ml/kg
	Ġimgħa 4
0.4 ml/kg
	Ġimgħa 5 
Doża massima rakkomandata: 0.5 ml/kg

	40 kg
	4 ml
	8 ml
	12 ml
	16 ml
	20 ml

	45 kg
	4.5 ml
	9 ml
	13.5 ml
	18 ml
	22.5 ml





Meta tuża Lacosamide Adroiq ma’ mediċini ta’ kontra l-epilessija oħra
· It-tabib tiegħek se jiddeċiedi dwar id-doża ta’ Vimpat abbażi tal-piż tal-ġisem tiegħek.
· Għal tfal u adolexxenti li jiżnu minn 10 kg sa inqas minn 50 kg, id-doża tal-bidu tas-soltu hija ta’ 1 mg (0.1 ml), għal kull kilogramma (kg) ta’ piż tal-ġisem, darbtejn kuljum.
· It-tabib tiegħek jista’ mbagħad iżid id-doża tiegħek ta’ darbtejn kuljum kull ġimgħa b’1 mg (0.1 ml) għal kull kg ta’ piż tal-ġisem. Dan se jsir sakemm tilħaq doża ta’ manteniment.
L-iskedi tad-dożaġġ li jinkudu d-doża massima rakkomandata huma pprovduti hawn taħt. Din hija għal skopijiet ta’ informazzjoni biss. It-tabib tiegħek se jaħdem id-doża t-tajba għalik.
Għandu jintuża darbtejn kuljum għal tfal minn età ta’ sentejn li jiżnu minn 10 kg sa inqas minn 20 kg
	Piż
	Ġimgħa 1
Doża tal-bidu: 0.1 ml/kg
	Ġimgħa 2
0.2 ml/kg
	Ġimgħa 3
0.3 ml/kg
	Ġimgħa 4 
0.4 ml/kg
	Ġimgħa 5
0.5 ml/kg
	Ġimgħa 6
Doża massima rakkomandata: 0.6 ml/kg


	10 kg
	1 ml
	2 ml
	3 ml
	4 ml
	5 ml
	6 ml

	15 kg
	1.5 ml
	3 ml
	4.5 ml
	6 ml
	7.5 ml
	9 ml



Għandu jintuża darbtejn kuljum għal tfal u adolexxenti li jiżnu minn 20 kg sa inqas minn 30 kg
	Piż
	Ġimgħa 1
Doża tal-bidu: 0.1 ml/kg
	Ġimgħa 2
0.2 ml/kg
	Ġimgħa 3
0.3 ml/kg
	Ġimgħa 4
0.4 ml/kg
	Ġimgħa 5
Doża massima rakkomandata: 0.5 ml/kg


	20 kg
	2 ml
	4 ml
	6 ml
	8 ml
	10 ml

	25 kg
	2.5 ml
	5 ml
	7.5 ml
	10 ml
	12.5 ml



Għandu jintuża darbtejn kuljum għal tfal u adolexxenti li jiżnu minn 30 kg sa inqas minn 50 kg
	Piż
	Ġimgħa 1
Doża tal-bidu: 0.1 ml/kg

	Ġimgħa 2
0.2 ml/kg
	Ġimgħa 3
0.3 ml/kg
	Ġimgħa 4
Doża massima rakkomandata: 0.4 ml/kg

	30 kg
	3 ml
	6 ml
	9 ml
	12 ml

	35 kg
	3.5 ml
	7 ml
	10.5 ml
	14 ml

	40 kg
	4 ml
	8 ml
	12 ml
	16 ml

	45 kg
	4.5 ml
	9 ml
	13.5 ml
	18 ml




Jekk tieqaf tieħu Lacosamide Adroiq
Jekk it-tabib tiegħek jiddeċiedi li jwaqqaf it-trattament tiegħek b’Lacosamide Adroiq, huwa ser inaqqaslek id-doża bil-mod il-mod. Dan jiġri biex jiġi evitat li l-epilessija ma terġax toħroġ jew tiggrava.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.
4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Effetti mhux mixtieqa tas-sistema nervuża bħal sturdament jistgħu jkunu ogħla wara doża waħda għolja “tal-bidu”.

Kellem lit-tabib jew lill-ispiżjar tiegħek jekk ikollok xi waħda minn dawn li ġejjin:

Komuni ħafna: jistgħu jaffettwaw iżjed minn persuna 1 minn 10

· Uġigħ ta’ ras;
· Tħossok sturdut jew ma tiflaħx (dardir) ;
· Vista doppja (diplopja).

Komuni: jistgħu jaffettwaw sa persuna 1 minn 10 
· Skossijiet qosra ta’ muskolu jew grupp ta’ muskoli (aċċessjonijiet mijokloniċi);
· Diffikultajiet fil-koordinazzjoni tal-movimenti tiegħek jew fil-mixi;
· Problemi fil-bilanċ tiegħek, rogħda, tingiż (paraesteżija) jew spażmi muskolari, taqa’ malajr u titbenġel; 
· Problemi fil-memorja tiegħek, biex taħseb jew issib il-kliem, konfużjoni;
· Movimenti tal-għajnejn mgħaġġla u inkontrollabli (nystagmus), vista mċajpra; 
· Sensazzjoni li kollox idur bik (vertigo), tħossok fis-sakra; 
· Tkun ma tiflaħx (rimettar), ħalq niexef, stitikezza, indiġestjoni, gass żejjed fl-istonku jew l-insaren, dijarea;
· Tnaqqis fil-ħass jew sensittività, diffikultà biex tlissen il-kliem, disturbi fl-attenzjoni;
· Ħsejjes fil-widna bħal żarżir, ċempil jew tisfir;
· Irritibiltà, tbagħti biex torqod, depressjoni; 
· Ngħas, għeja jew debollezza (astenja);
· Ħakk, raxx.

Mhux komuni: jistgħu jaffettwaw sa persuna 1 minn 100

· Rata ta’ tħabbit tal-qalb mnaqqsa, palpitazzjonijiet, polz irregolari jew tibdil ieħor fl-attività elettrika ta’ qalbek (disturb tal-konduzzjoni);
· Sensazzjoni ezaġerata ta’ ewforija, tara u/jew tisma’ affarijiet li mhumiex hemm;
· Reazzjoni allerġika għal mediċina, ħorriqijia;
· It-testijiet tad-demm jistgħu juru funzjoni tal-fwied abnormali, ħsara fil-fwied;
· Ħsibijiet li tweġġa’ jew toqol lilek innifsek jew ikollok tentattiv ta’ suwiċidju: għid lit-tabib tiegħek minnufih;
· Tħossok irrabjat jew aġitat;
· Ħsibijiet abnormali jew titlef il-kuntatt mir-realtà;
· Reazzjonijiet allerġiċi serji li jikkawżaw nefħa tal-wiċċ, gerżuma, idejn, saqajn, għekiesi, jew ir-riġlejn l-isfel;
· Ħass ħażin;
· [bookmark: _Hlk72741121]Movimenti involontarji anormali (diskinesja).

Mhux magħruf: ma tistax tittieħed stima mid-data disponibbli

· Taħbit tal-qalb mgħaġġel mhux normali (takiarritmija ventrikolari); 
· Uġigħ fil-griżmejn, deni għoli u tieħu aktar infezzjonijiet mis-soltu. It-testijiet tad-demm jistgħu juru tnaqqis sever ta’ klassi speċifika ta’ ċelloli bojod tad-demm (agranuloċitożi);
· Reazzjoni fil-ġilda serja li tista’ tinkludi deni għoli u sintomi oħrajn qishom influwenza, raxx fuq il-wiċċ, raxx estiż, glandoli minfuħin (nodi limfatiċi minfuħa). It-testijiet tad-demm jistgħu juru żieda fil-livelli tal-enżimi tal-fwied u fit-tip ta’ ċelloli tad-demm bojod (esinofilja);
· Raxx estiż b’bżieżaq u ġilda li titqaxxar, partikolarment madwar il-ħalq, nmieħer, għajnejn u ġenitali (Sindromu ta’ Stevens-Johnson) u forma aktar severa ta’tqaxxir tal-ġilda f’iżjed minn 30% tal-wiċċ tal-ġilda (nekroliżi tossiku epidermali);
· Konvulsjoni



Effetti sekondarji addizzjonali meta jingħata bħala infużjoni fil-vini

Jista’ jkun hemm effetti sekondarji fuq il-post.

Komuni: jistgħu jaffettwaw sa persuna 1 minn 10
· Uġigħ jew skomfort jew irritazzjoni fil-post tal-injezzjoni.

Mhux komuni: jistgħu jaffettwaw sa persuna 1 minn 100
· Ħmura fil-post tal-injezzjoni.


Effetti sekondarji addizzjonali fit-tfal

L-effetti sekondarji addizzjonali fit‑tfal kienu deni, imnieħer inixxi (nażofarinġite), uġigħ fil-griżmejn (farinġite), jieklu inqas mis-soltu (tnaqqis fl-aptit), tibdil fl-imġiba, ma jġibux ruħhom bħas-soltu (imġiba anormali) u b’nuqqas ta’ enerġija (letarġija). Li jħossuhom bi ngħas (ħedla) hu effett sekondarju komuni ħafna fit-tfal u jista’ jaffettwa iktar minn 1 minn kull 10 itfal.

Rappurtar tal-effetti sekondarji
Jekk ikollok xi effett sekondarju, kellem lit-tabib jew, lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.

5.	 Kif taħżen Lacosamide Adroiq

Żomm din il-mediċina fejn ma tidhirx u ma tintaħaqx mit-tfal.

Tużax din il-mediċina Lacosamide Adroiq wara d-data ta’ meta tiskadi li tidher fuq il-kartuna u il-folja wara EXP. Id-data ta’ meta tiskadi tirreferi għal l-aħħar ġurnata ta’ dak ix-xahar.

Din il-mediċina ma’għandiex ħtieġa ta’ kondizzjoni speċjali għal ħażna.

Kull vjala ta’ Lacosamide Adroiq soluzzjoni għall-infużjoni trid tintuża darba biss (użu ta’ darba). Kull soluzzjoni li ma tintużax għandha tintrema.

Soluzzjoni ċara mingħajr frak u bla diskolorazzjoni biss għandha tintuża 

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall- protezzjoni tal-ambjent.

6.	Kontenut tal-pakkett u informazzjoni oħra

X’fih Lacosamide Adroiq:

· Is-sustanza attiva hija lacosamide.
1 mg ta’ Lacosamide Adroiq soluzzjoni għall-injezzjoni fih 10 mg lacosamide. 
Vjala waħda fiha 20 ml Lacosamide Adroiq soluzzjoni għall-infużjoni ekwivalenti għal 200 mg lacosamide.
· L-ingredjenti l-oħra huma: sodium chloride, hydrochloric acid, ilma għall-injezzjonijiet.
· Ara t-Taqsima 2 “Din il-mediċina fiha 59.8 mg sodium (il-komponent ewlieni tal-melħ tat-tisjir/tal-mejda) f’kull vjala.
. 

Kif jidher Lacosamide Adroiq u l-kontenut tal-pakkett

· Lacosamide Adroiq soluzzjoni għall-infużjoni hija soluzzjoni ċara, bla kulur. 
•	Lacosamide Adroiq soluzzjoni għall-infużjoni jinstabu f’pakketti ta’ 1 jew ħames vjali. Kull vjala fiha 20 ml

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq:

      Extrovis EU Kft.
      Raktarvarosi Ut 9,
      Torokbalint, 2045
Extrovis EU Ltd.
Pátriárka utca 14.
2000 Szentendre
      Hungary

L-Manifattur : 

Pharma Pack Hungary Kft. 
 Vasút u. 13. 
       2040 Budaörs
       Hungary


Pharma Pack Hungary Kft.
Building B, Raktarvarosi Ut 9,
Torokbalint,
2045 Hungary


Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Extrovis EU Kft.
Extrovis EU Ltd.
Tél/Tel: +41 41 740 1120
pv@extrovis.com

	Lietuva
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

	България
Extrovis EU Kft.
Extrovis EU Ltd.
Teл.: +41 41 740 1120
pv@extrovis.com
	Luxembourg/Luxemburg
Extrovis EU Kft.
Extrovis EU Ltd.
Tél/Tel: +41 41 740 1120
pv@extrovis.com


	Česká republika
Extrovis EU Kft.
Extrovis EU Ltd.
Tel: +41 41 740 1120
pv@extrovis.com
	Magyarország
Extrovis EU Kft.
Extrovis EU Ltd.
Tel.: +41 41 740 1120
pv@extrovis.com

	Danmark
Mashal Healthcare A/S
Tlf: +45 71 86 37 68
faiza.siddiqui@mashal-healthcare.com

	Malta
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Deutschland
Zentiva Pharma GmbH 
Tel: +49 (0) 800 53 53 010
PV-Germany@zentiva.com

	Nederland
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Eesti
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

	Norge
Mashal Healthcare A/S
Tlf: +45 71 86 37 68
faiza.siddiqui@mashal-healthcare.com


	Ελλάδα
Extrovis EU Kft.
Extrovis EU Ltd.
Τηλ: +41 41 740 1120
pv@extrovis.com

	Österreich
Zentiva, k.s.
Tel: +43 720 778 877
PV-Austria@zentiva.com


	España
Zentiva Spain S.L.U.
Tel: +34 671 365 828
PV-Spain@zentiva.com

	Polska
Extrovis EU Kft.
Extrovis EU Ltd.
Tel.: +41 41 740 1120
pv@extrovis.com


	France
Zentiva France
Tél: +33 (0) 800 089 219
PV-France@zentiva.com

	Portugal
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	
Hrvatska
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

Ireland
Extrovis EU Kft.
Extrovis EU Ltd.
Tel: +41 41 740 1120
pv@extrovis.com
	România
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

Slovenija
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Ísland
Extrovis EU Kft.
Extrovis EU Ltd.
Sími: +41 41 740 1120
pv@extrovis.com

	Slovenská republika
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Italia
Zentiva Italia S.r.l.
Tel: +39 800081631-02-38598801
PV-Italy@zentiva.com

	Suomi/Finland
Mashal Healthcare A/S
Puh/Tel: +45 71 86 37 68
faiza.siddiqui@mashal-healthcare.com


	Κύπρος
Extrovis EU Kft.
Extrovis EU Ltd.
Τηλ: +41 41 740 1120
pv@extrovis.com

	Sverige
Mashal Healthcare A/S
Tel: +45 71 86 37 68
faiza.siddiqui@mashal-healthcare.com



	Latvija
Extrovis EU Kft.
Extrovis EU Ltd.
Tel: +41 41 740 1120
pv@extrovis.com
	United Kingdom (Northern Ireland)
Extrovis EU Ltd.
Tel: +41 41 740 1120
pv@extrovis.com







Dan il-fuljett kien rivedut l-aħħar f’

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini : http://www.ema.europa.eu/

[bookmark: _Hlk131508613]It-tagħrif li jmiss qed jingħata bis għal professjonisti tal-kura tas-saħħa biss

Kull fjala ta’ soluzzjoni għall-infużjoni Lacosamide Adroiq għandha tintuża darba biss (għall-użu ta’ darba). Kull soluzzjoni li ma tintużax għandha tintrema (ara sezzjoni 3).

Is-soluzzjoni għall-infużjoni Lacosamide Adroiq jista’ jittieħed mingħajr ma jiġi dilwit aktar, jew jista’ jiġi dilwit b’dawn is-soluzzjonijiet li ġejjin: sodium chloride 9 mg/ml (0.9 %), glucose 50 mg/ml jew soluzzjoni lactated Ringer’s. 

Mill-aspett mikrobijoloġiku, il-prodott għandu jintuża immedjatament. Jekk ma jintużax immedjatament, il-ħinijiet u l-kondizzjonijiet waqt il-ħażna qabel l-użu huma r-risponsabbiltà ta’ minn juża u ma jkunx itwal minn 24 siegħa f’2 sa 8 °C, sakemm id-dilwizzjoni saret f’kundizzjonijiet asettiċi kkontrollati u validati.

L-istabbiltà kimika u fiżika waqt l-użu kienet murija għal 24 siegħa f’temperaturi sa mhux aktar minn 25° C u f’2-8 C għall-prodotti mħallta ma’ dawn id-dilwenti u maħżuna fil-ħġieġ jew boroż tal-Poly Vinl Chloride (PVC).
1

